ШИДДАТ БИЛАН ЯШАШ ФУРСАТИ\nҲали юртимиз тарихида ўқилмаган саҳифалар кўп. Чекка қишлоғу манзилгоҳларда абадий қўним топган ва биргина номи билан минг йилликлардан хабар бериб турган тарихий шахслар, қадамжолар талай. Имом Шамсуллаимма Ҳалвоий номи билан аталувчи қишлоқда бўлганимизда бунга яна бир бор ишонч ҳосил қилдик. Яратувчанлик, бунёдкорлик шижоати билан яшаётган қишлоқ, маҳалла аҳли, уларнинг бугуни ва ибратли ҳаёт тарзини ёритишни ана шу тарихий қадамжолардан бошладик.\nИсломшунос Ҳалвоийни таниймизми?\nДеярли йўқ, дейишга маълум маънода асосларимиз етарли. Чунки унинг асл номи, фаолияти биз учун кўп йиллар номаълумлигича қолди. Биламизки, тарихда Имом Аъзам, Имом Ҳанбал, Имом Абулайсий каби ўнга яқин самарқандлик ҳадисшунос, каломшунос ва фиқҳшунос олимлар яшаб ўтган. Имом Шамсуллаимма Ҳалвоий ана шу олимларнинг пешқадам вакилларидан бири эди. Аллома яшаган давр X аср охири ва XI асрнинг бошларига тўғри келади.\nҚишлоқ оқсоқоли Сафарбой Қодировнинг таъкидлашича, аллома дахмаси 1997 йилда очиб кўрилган. Дахма ичидан араб ёзуви туширилган қора тусдаги йирик қайроқтош ҳамда қорахонийлар даврига мансуб ўндан ортиқ пишиқ ғиштлар топилади. Ҳозирда топилмаларнинг беш-олтитаси сақлаб қолинган. Аммо етарлича ўрганилган эмас.\nТарихчи олим К.Каттаев Ҳалвоий шахсини илк манбалар асосида ўқиб ўрганди. Улардан бирида "Ҳалвоий" касбга оид нисбат экани қайд этилади: "Ҳалвоийнинг оталари ҳалво сотар эканлар. Олимларга ҳалво ҳадя этиб, ўғли ҳақига дуо қилишларини сўрармиш", дейилади "Китоб ул-ансоб" асарида. Чунончи, Қаффоли Шоший – қулфчилик, Имом Собуний – совунчилик, Нақшбандий – нақшинкорлик билан шуғуллангани тарихдан яхши маълум. Ота касбини танлаган ал-Ҳалвоий ҳам ҳалво сотиш билан тирикчилик қилади.\n– Афсуски, алломанинг ҳуқуқшунослик, калом ва тавсир илмига оид бирорта рисоласи ҳанузгача топилган эмас, – дейди С.Қодиров. – Аммо ўз даврида ва ундан кейин ҳам Бағдоднинг илмий мадрасаларида дарслик сифатида ўқитилган бўлиши шубҳасиз. Демак, бу асарлар дунёнинг қайсидир музей ёки кутубхоналарида сақланмоқда. Шунга ишончимиз бор. Эндиликда мазкур ишларни давом эттирадиган, Ҳалвоийнинг ислом маънавияти ривожига қўшган илмий-ижодий меросини ўрганувчи тадқиқотчилар керак. Қолаверса, алломанинг ёдгорлиги устига мақбара тикланса, яна бир эзгу иш амалга ошган бўлар эди.\nЛайлаклар чинорга Қайтади...\nУларнинг авлоддан-авлодга ўтиб келган баҳайбат уяси 1987 йилги кучли шамолдан сўнг пастга қулаб тушганди. Чинор эса барҳаёт. 2012 йилда унинг ҳам ёшини аниқлашга уринишлар бўлган. Мутахассислар дарахт танасини махсус ускуна ёрдамида тешиб, минг йилдан ортиқ яшаб келаётганлигини айтишади. Чинор қишлоқ аҳлининг ифтихори. У ҳақида бир-биридан қизиқарли воқеа-ҳангомалар юради. Биз эса Санам опанинг хотираларига қулоқ тутамиз:\n– Чинорнинг айлана диаметри 40 метрни ташкил этади. Пастки қисмида туйнук бўларди. Болалагимизда икки-уч маротаба кирганмиз ҳам. Онам чинорнинг салкам олтмиш йиллик тарихига гувоҳ бўлган. 1933-35 йиллари қулоқлаштириш авж олади. Уйида "эскича" китоб ўқийдиган маърифатли кишилар тузум офатидан чўчиб, китобларини чинор туйнугига яшириб қўйишади. Онам уларни кечаси чироқ ёқиб, шу ерда китоб ўқишлари ҳақида сўзлаб берарди. Бу китобларни биз ҳам кўрганмиз. Кейинчалик, туйнук оғзи тупроқ билан ёпиб ташланди. Китоб ва бошқа буюмларнинг ҳоли не кечганидан ҳеч кимнинг хабари йўқ. Ваҳоланки, ўтган йиллар мобайнида чинор ичида хужра борлиги кўпчиликнинг ёдидан кўтарилди. У ўз бағрида қанча сирларни яшириб келаётгани бизга номаълум.\nДарвоқе, чинор лайлаклари. Ўша йилги мудҳиш воқеага гувоҳ бўлганман. Қулаб тушган уянинг ичида иккита лайлак боласи турарди. Бирининг оёғига жиддий шикаст етибди. Уйга олиб келдик. Бир ой тахтакач боғлаб, парвариш қилганмиз. Соғайгач, ўз ихтиёри билан учиб кетди. Уяси жуда қадимий эди. Ишониш қийиндир. Бироқ ердан икки-уч арава ўтин, ҳас-ҳашак йиғиб олганмиз, ўшанда. Лайлаклар бўлса, қайтиб ин қурмади. Икки йил кўриниш бериб, яна ғойиб бўлди. Онам вафотлари арафасида бир гапни айтиб кетдилар. Сувда балиқ кўринган куни улар қайтиб келармиш. Ҳозир ариқларда сув саёз оқади. Аммо қишлоқ аҳли қачонлардир яна пишқириб оқувчи ариқлар балиқларни олиб келишига, ўша лайлак авлоди қайтиб, қишлоқни, асрий чинорни макон этмоғига астойдил ишонишади.\nАжзийнинг мактаби Қачон "очилади"?\nБиринчи жадид мактабларидан бири Ҳалвойида очилган. Ҳамза Ҳакимзода Ниёзий Қўқондан келиб, шу ерда тажриба ўрганган эди. Жадидшунос олим Бегали Қосимов шоир ижоди ва унинг жадид мактаби хусусида туркум мақолалар эълон қилди. Ҳақиқатан, мактаб биноси 1903 йилда Саидаҳмад Сиддиқий (Ажзий) ташаббуси билан қурилган бўлиб, шоирнинг ўзи ҳам узоқ йиллар дарс берган.\nЭски бинонинг ташқи ҳолати яхши сақланган. Бунда 19-умумтаълим мактаби жамоасининг ҳизматлари катта. Аммо тан олиб айтиш керак, бинонинг ички қисми анчайин қаровсиз аҳволда. Эшик ва деразалар тамбаланган. Синфхоналар салкам омборхона вазифасини ўтай бошлабди.\n1989 йили шоирнинг 125 йиллиги нишонланди. Шу йилги матбуот саҳифаларида ёритилган мақолаларга кўз югуртирдик. Аён бўлдики, мактабни сақлаб қолиш, уни музейга айлантириш ҳақида ўша пайтдан бошлаб бонг уриб келинмоқда. Ўйлаб қолади киши, наҳотки шунча вақт бунга имкон, шароит топилмай келган бўлса?\nХўп, музей бўлса бўлар. Аммо уни тўлдириш масаласи қандай ҳал этилади, деган савол туғилиши табиий. Ўз-ўзидан маълумки, Сиддиқий ўзбек матбуоти ривожига ҳисса қўшган куюнчак жадидлар сафида эди. 1915-1920 йилларда унинг қатор публицистик мақолалари газеталар юзини кўрган. "Майна", "Гулном", "Олмос" тахаллусларида сатира ва юморга бой асарлар ижод қилди. "Ибрат ойнаси", "Одоб сўзи", "Ҳикмат хазинаси" каби достон ва шеърлари мавжуд. Холбуки, мактабда уларнинг ҳеч бирини ҳозирча учратмайсиз.\nЭнди масаланинг иккинчи томони. Биз гувоҳи бўлган қадимий Ҳалвоий қабристонида қорахонийлар ва ундан кейинги йилларга мансуб турли буюм, осори-атиқалар учрайди. Улар ҳам ана шу музейдан муносиб ўрин олиши мумкин. Фикримизча, бу масканда туманнинг мактаб-маориф тарихини ёритувчи маълумотларга ҳам жой ажратса бўлади. Бундан ташқари, маҳаллада илм-фаннинг турли тармоқларига ҳисса қўшган шахслар, уларнинг илмий-ижодий мероси бор. Қисқаси, тарихий мактабнинг нуфузини белгилайдиган омиллар талайгина. Унга сиртдан разм солдик. Назаримизда, эшиклар яна очилиши учун мутасаддиларнинг бироз эътибори етишмайроқ турганга ўхшайди.\nУбайдулла ака нега Қуён сотмаяпти?\nУбайдулла Йўлдошевнинг асли касби иқтисодчи. Ошпазлик эса унинг қонида бор. Келган меҳмонни қандай сийлашни яхши билади. Ундаги ғайриоддий бу қизиқиш, маҳорат жуда камёб ҳодиса. Қуён гўштидан 13 хил таом тайёрлай олишининг ўзи бир санъат. Қизиғи, бу жараён етти дақиқадан ошмайди. Икки дақиқаси тирик қуённи қозонга шайлаш, қолгани таом пиширишга сарф бўлар экан. "Бунақа услуб "Гиннеснинг рекордлар китоби"га ҳам киритилмаган", дейди унинг ўзи ҳам.\n– Дунёда қуён гўшти етиштириш бўйича Италия мамлакати етакчи ўринда туради, – дейди у. – Бу ерда йилига 33 000 тонна қуён гўшти етиштирилади. Парҳезбоп маҳсулот аҳолининг ўзидан ортмайди. Аслида гўшт маҳсулотлари холестириндан ҳоли эмас. Фақат қуён гўшти бундан мустасно. Шуларни билгач, қуён боқишга ва гўштидан таом тайёрлашга қизиқишим ортган.\nЯқинда тижорат банкидан 7 миллион 200 минг сўмлик имтиёзли кредит олиб, қуён сотиб олдик. Ўтган йили мамлакатимизга Янги Зеландиянинг зотдор қуёнлари келтирилган эди. Қизиқиш устун келди. Қолаверса, шундай шароит яратилган экан, ундан фойдаланиш, ўз навбатида фойда кўриш ҳам керак. Уч ой аввал Сирдарёга келтирилган зотдор қуён болаларидан 46 дона олиб келдик. Ҳозир улар 200 тадан ошиб кетди. Битта боласини 150 000 сўмга сўраб келаётганлар бор. Биз эса ҳозирча сотишни эмас, кўпайтиришни мақсад қилганмиз.\nҚуён қуруқ озуқани хуш кўради. Ҳар қандай ҳўл ўт ва озуқа ичак фаолиятини ишдан чиқариши мумкин. Сезгир жонивор ички аъзоларидаги ўзгаришни дарҳол пайқайди. Кейин янтоққа "ружу" қўяди. Қуён бор жойда, янтоқ ҳам бўлиши керак. Бу унга табиат инъом этган доривор ўсимлик. Халқ табобатида янтоқ ичак хасталикларига даво, дейилади.\nОддий қуён боласи туғилган вақти 50 грамм, Зеландия қуёни эса 70 грамм тирик вазнда бўлади. Биринчиси 6 ойда, зотдор қуён эса 2 ойнинг ичида тайёр бўлиб, 3-5 килограмгача вазн тўплайди.\nШуларни ҳисобга олган Убайдулла аканинг бирдан бир мақсади қуёнчиликни ривожлантириш. Яқин йиллар ичида қуён гўштидан колбаса маҳсулотлари тайёрлайдиган ускуна харид қилиш ниятида. Терисидан телпак ва болалар кийим-кечаклари ишлаб чиқаришни йўлга қўймоқчи.\n"Кунинг асаларидай Ўтса..."\nБаҳриддин Рустамов умрининг салкам олтмиш йилини илмга бағишлаган инсон. Асаларичилик тармоғи бўйича қатор илмий монография ва услубий тавсиялар муаллифи. Қишлоқ хўжалик институти олимлари билан ҳамкорликда яратган "Тактик" препарати соҳада катта янгилик, дея эътироф этилган. Маълумки, воротоз касаллиги асаларининг ашаддий кушандаси. Қушлар орқали тарқаладиган ушбу касалликка бир қанча таъсир чоралари қўлланилган. Улар орасида Б.Рустамовнинг изланишлари алоҳида қимматга эга.\n– Асалари прополиси кўпгина касалликларга шифо бўлади, – дейди олим. – У нафақат инсон танасидаги, балки ветеринария соҳасида учрайдиган баъзи касаллик турларига даво бўлиши мумкин. Дастлабки кузатув-таҳлилларимизни чорва молларида синаб кўрдик. Натижаси яхши. Яқин йиллар ичида бу хулосалар умумлаштирилса, асаларининг инсоният, ҳайвонот ва ноботот оламига қанчалик фойда келтириши яна бир бор ўз исботини топади.\nДарҳақиқат, илм тубсиз уммондай гап. Шўнғисанг бас. Саксоннинг остонасида ҳам изланишга куч, ғайрат уйғотаверади. Домла асаларичилик илмидан ҳикмат топган ана шундай инсон: "Асалари меҳнаткаш жонзот. Куни асаларидай ўтган инсон – бахтли инсон. Унинг меҳнатидан ўзи ҳам, эл-юрт ҳам манфаат топади". Булар домланинг изоҳ талаб қилмайдиган сўзлари...\nБедана рЎзFорни "тебратади"\nАввалига бироз таажжубимиз ортди. Кейин эса уй бекаси қафасни очиб, тухумларни кўз олдимизда йиғиб олди. Нақ 300 та!\n– Бу олтмиш минг сўм даромад дегани, – дейди Р.Норқулова. – Уч ой аввал бедананинг 1500 та полапонини келтирган эдик. Тухум бераётганига йигирма кундан ошди. Парвариши ҳам қулай. Рўзғорни тебратадиган камхарж парранда бу. Шу боис яна 1000 дона олишга буюртма берганмиз.\n40 тикувчининг устози\nМаҳаллада уюшмаган ёшлар билан ишлаш, хотин-қизларни касбга йўналтириш ишларига алоҳида эътибор қаратилган. Муниса Анорова ҳам саккиз йилдан бери қишлоқда тикувчилик билан шуғулланади. Ана шу йиллар давомида қирққа яқин шогирд тайёрлади. Улар орасида турли ёшдаги хотин-қизлар бор.\n– Тикувчилик касби ҳеч қачон завол билмайди, – дейди М.Анорова. – Ўрганишнинг эрта-кечи йўқ. Якка тикиш билан чегараланиб қолмадим. Ҳунар ўрганишни истаган хотин-қизларга шароит яратганмиз. Иккита тикув машинаси улар ихтиёрида. Қишда кўпроқ аёллар келиб ҳунар ўрганишади. Ҳозир ёз фасли. 7 нафар ўқувчи-қизлар ҳунар ўрганмоқда. Оналари таътилда бекор юрмасин. Ҳунар ўргатинг, деб ишониб топширишган. Демак, озгина эътиборингиздан кимдир манфаат топар экан, бундан қувониш керак.\nКелажакнинг нурафшон йЎллари\nМаҳаллада ибратга арзигулик яна кўплаб жиҳатларни санаб ўтиш мумкин. Биргина мисол, 6 гектар майдонда Корея технологиясига асосланган замонавий иссиқхона барпо этилмоқда. Қурилиш ишлари якунланиш арафасида. Келгуси йилдан бу ерда яна 10-15 нафар киши доимий иш билан банд бўлади. Булар шубҳасиз, минг йиллик тарихга эга халқнинг эртаси янада нурафшон бўлишидан дарак бермоқда.


ЖИЗЗАХ ВИЛОЯТИ ЧЕККА ҲУДУДЛАРИНИНГ БИРИДА ДАВЛАТ ХИЗМАТЛАРИ МАРКАЗИНИНГ ФИЛИАЛИ ИШГА ТУШДИ » Фаровон юрт\nАрансой туманидан 45 км узоқликда жойлашган Чўлқувар маҳалласида Арнасой туман Давлат хизматлари маркази филиалининг очилиши маҳалла аҳолисини жуда хурсанд қилди. Зеро, халқнинг узоғини яқин, мушкулини осон қилиш учун марказдан анча олис худудларда ҳам аҳолининг давлат хизматига бўлган эҳтиёжини қоноатлантиришни бугунги шароит тақоза этмоқда.\nУшбу Давлат хизматлари маркази бир-бирига ёнма-ён бўлган Чўлқувар ва Тинчлик маҳаллалар аҳолисига қулайлик яратиш мақсадида ташкил этилди.\nАрнасой туман Давлат хизматлари маркази туман аҳолисининг эҳтиёжларини ўрганиб чиқди. Маълум бўлишича, энг кўп фойдаланиладиган давлат хизматларидан бўлган бино ва иншоатларнинг ташқи кўринишини ўзгартириш учун келишиш, объектни қайта ихтисослаштириш ва реконструкция қилиш, электр энергияси, табиий газга уланиш учун техник шарт олиш ёки судланмаганлик, наркология, руҳий касалликлар бўйича рўйхатда турмаслик тўғрисида маълумотнома олиш каби хизматлардан фойдаланиш учун 45 чақирим масофа босиб, туман марказига боришларига тўғри келарди. Табиийки, бу ўз-ўзидан ортиқча вақт ва йўл харажатини талаб этади. Айниқса, пандемия шароитида чўл иссиғида манзилнинг олислиги жуда билиниб қолди.\nБундан буён туманнинг Чўлқувар ва Тинчлик маҳаллаларида истиқомат қилувчи 7 минг нафардан ортиқ аҳоли зарурат туғилганда Давлат хизматларидан фойдаланиш учун туман марказига овора бўлиб қатнаб юрмайдилар. Улар учун барча қулайликларга эга Арнасой туман давлат хизматлари марказининг Чўлқувар филиали ўз иш фаолиятини бошлади.\n- Энг зарур давлат хизматлардан маҳалламизнинг ўзида фойдаланиш бизга жуда маъқул келади, албатта, - дейди шу маҳаллада яшовчи пенсионер Тиркаш Рўзиев. – Ахир фарзандларимиз учун уй-жой қурамиз, янги уйга электр, газ улаш керак. Бунинг учун эса давлат хизматларидан фойдаланишга тўғри келади.\nУшбу филиалга ташриф буюрувчилар учун барча қулайликлар яратилган. Жумладан, интернет, қулай кутиш жойлари бўлиб, ҳафтанинг сешанба ва жума кунлари фойдаланувчилар хизматида бўлади. Аҳолининг ҳам вақтини, ҳам нақдини тежашга хизмат қилаётган бу каби тезкор, қулай, шаффоф ва сифатли тамойиллар асосида ташкил этилган Чўлқувар филиали фаолиятидан аҳоли мамнун бўлади, деган умиддамиз.\nАрнасой туман Давлат\nхизматлари маркази директори\nAdmin. Жойлаштирган санаси: 3-10-2020, 20:58\nАсосий сахифа » "Фаровон юрт" газетаси » ЖИЗЗАХ ВИЛОЯТИ ЧЕККА ҲУДУДЛАРИНИНГ БИРИДА ДАВЛАТ ХИЗМАТЛАРИ МАРКАЗИНИНГ ФИЛИАЛИ ИШГА ТУШДИ


Корейс оилалари бирлашадиган бўлди\n13 май 2021, Тошкент вақти: 17:19\nПхеньян ва Сеул 1950-1953 йилги уруш оқибатида бўлиниб кетган оилаларни бирлаштириш дастурини қайта бошлашга келишиб олди.\nХалқаро Қизил хоч ташкилоти расмийларига кўра, оилаларни бирлаштириш жараёни 26 сентябр куни бошланиб, олти кун давом этади. Ушбу жараёнда қарийб 200 га яқин оила вакиллари иштирок этади.\nҲар иккала давлат фуқаролари ўртасидаги алоқалар бундан икки йил муқаддам Шимолий ва Жанубий Корея ўртасида юзага чиққан кескинлик туфайли тўхтатиб қўйилган эди.\nЖорий йилнинг май ойи давомида Пхеньян ўзининг ерости ядровий қуроли ва бир қанча ракетасини синовдан ўтказди.


Ҳолландия россияликларга туристик виза беришни тўхтатди\n25 май 2022, Тошкент вақти: 02:37\nапрел 27, 2022\nҲолландиянинг Амстердам шаҳри\nҲолландиянинг Россиядаги консуллиги шу йил 27 апрелидан туристик виза дохил қисқа муддатли визаларни беришни тўхтатишини очиқлади.\nМазкур қарор қабул қилинишига дипломатик ходимлар сонининг қисқаргани сабаб бўлган. 19 апрель куни Россия Ташқи ишлар вазирлиги ҳолландиялик 15 нафар дипломат мамлакатдан чиқариб юборилишини эълон қилган. Бу Ҳолландия томонидан жорий йил март ойи охирида Россия элчихонасининг 17 нафар ходимини “исталмаган шахс” ўлароқ эълон қилинишига жавоб қадами бўлган.\nҲолландия консулхонаси вакиллари эндиликда россияликлар ўз мамлакати ҳудудида фақат гуманитар виза ҳамда вақтинча яшаш учун рухсатномаларнигина олиши мумкинлигини қайд этишган.\nРоссия ҳудудида Шенген туристик визасини Италия, Франция ёки Венгрия консулхоналарида ҳали ҳам олиш мумкин.\nРоссия қўшинлари Украина ҳудудига бостириб кирганидан кейин Эстония, Латвия, Литва ва Чехия россияликларга қисқа муддатли виза беришни вақтинча тўхтатиб қўйган.\n2022 йил 24 февралидан бери Европада умумий ҳисобда россиялик 400 дан зиёд дипломат бадарға қилинган. Россия бу чораларга нисбатан худди шу каби жавоб чоралари билан жавоб бермоқда.


"Фаровон юрт" газетаси » Страница 7 » Фаровон юрт\nАбу Муин Насафий Яқин ва Ўрта Шарқ, Маркзий Осиё ўлкаларида ислом илоҳиёти, калом илми ривожига катта ҳисса қўшган алломадир.\nAdmin от 1-12-2020, 22:58\nКексалар ва ногиронлиги бўлган шахслар, уруш ва меҳнат фахрийлари учун "Қарши" санаторияси жамоаси иш бошлаганига ҳали кўп вақт бўлмасада, нуронийлар эътиборини қозонди. 75 ўринли санатрияда дам олувчилар учун барча шарт-шароитлар муҳайё. Бу ерда бўлганимизда дам олаётган ёши улуғ нуронийлар билан учрашиб, уларнинг сўзларига қулоқ тутдик.\nAdmin от 30-11-2020, 01:49\nНижней Новгородда (Россия) одамлар яшайдиган кўп қаватли уй деворига машҳур киноактёр Евгений Евстигнеевнинг улкан портрети чизилди.\nAdmin от 28-11-2020, 21:02\nAdmin от 26-11-2020, 11:57\nАрнасой туман газ таминоти филиалида "Ўзбекистон Экологик партияси - кеча, бугун, эртага" мавзусида давра суҳбати ўтказилди.\nAdmin от 25-11-2020, 00:25\nҲар бир ота-она фарзандининг билимли ва тажрибали, энг аввало, моҳир педагог қўлида сабоқ олишини истайди. Шунинг учун бўлса керак, илк мактабга қадам қўяётган болакай учун мактабдаги 1-синфни қабул қиладиган бир неча ўқитувчининг энг маҳоратлисига беришга ҳаракат қилишади. Албатта ота-оналар мактабдаги ўқитувчининг қай даражада билим эга эканлиги ёхуд дарсни қандай олиб бориши ҳақида атрофдагилардан сўраб-суриштиришга улгурган бўлишади. Бу ҳолат нафақат бошланғич синфда, балки чет тили ўқитувчиларни танлашда ҳам юз беради. Негаки, тараққиёт сари шиддат билан одимлаб бораётган айни даврда хорижий тилларни мукаммал ўзлаштириш замон талабидир.\nAdmin от 23-11-2020, 13:19\n"Ногиронлиги бўлган шахсларнинг қадр-қиммати, уларнинг мустақиллигини, танлаш эркинлигини ҳурмат қилиш ногиронлиги бўлган шахсларнинг ва улар оилаларининг ҳуқуқ ва эркинликларини бошқа фуқаролар билан тенг равишда ҳимоя қилиш ҳамда амалга ошириш кафолатларини белгилаш орқали таъминланади.\n"Ногиронлиги бўлган шахсларнинг ҳуқуқлари тўғрисида"ги Ўзбекистон Республикасининг Қонуни I-боб, 5-модда\nAdmin от 22-11-2020, 00:50\nЎзбекистон Республикаси Давлат байроғи тўғрисидаги қонун қабул қилинган куннинг 29 йиллиги муносабати билан Арнасой тумани Наврўз қўрғонидаги Айдар–Арнасой кўли атрофида бир гуруҳ ёшлар 90 га 60 метрли Ўзбекистон байроғини кенг қулоч қилиб ёйишди.\nAdmin от 18-11-2020, 22:48\nАнор ва кўк чой коронавирусни беш дақиқада даф қиладими?\nҚора рябина шарбати инсон танасидаги коронавирус инфекцияси фаоллигини беш дақиқада 97 фоизга, кўк чой ва анор шарбати эса 80 фоизга камайтирар экан...\nAdmin от 18-11-2020, 12:03\nКўклам. Сароқи қушларнинг ёқимли овози узоқ-узоқлардан эшитилмоқда. Бутун борлиққа қалбни жунбушга келтирувчи ифор таралмоқда. Айни шу фаслда болалигимга қайтгим келади. Чунки у пайтда азиз инсоним – онажоним ҳаёт эди-да...\nAdmin от 16-11-2020, 17:55\nАсосий сахифа » "Фаровон юрт" газетаси » Страница 7


Сўхликлар ва баракликлар узун йўлдан қатнаётганига 1 йил бўлди\n11 январь куни қирғиз-тожик чегарасида содир бўлиб, ҳар икки томондан 8 киши ўқдан яраланганидан сўнг ёпилган чегара ҳанузгача очилмади.\nАйни пайтда қирғиз-ўзбек чегарасида ўтган йилнинг августида жорий этилган чекловлар сақланиб қолмоқда.\nЎзбекистоннинг Сўх ва Қирғизистоннинг Барак эксклави аҳолиси бундан 1 йил муқаддам Сўх чегарасида содир бўлган инцидентдан бери ўз мамлакатининг асосий ҳудуди билан боғланишга қийналмоқда.\nҚирғизистон Чегара хизмати расмий вакили Сажира Чоколоева Озодлик радиоси қирғиз хизматига Қирғизистон-Тожикистон давлат чегарасидаги назорат-ўтказиш пунктлари ёпиқ эканлигини ўтган ҳафта охирида маълум қилди.\n- Қирғиз-тожик чегарасида 5 та назорат-ўтказиш пункти мавжуд. Уларнинг 3 таси халқаро, 2 таси икки томонлама назрат пунктларидир. Ҳозир уларнинг ҳаммаси ҳар иккала мамлакат фуқаролари ва транспорт воситалари учун ёпиқ. Сўнгги жанжалдан кейин фуқароларнинг хавфсизлигини таъминлаш учун шундай чора кўрилган, деди Қирғиғизистон Чегара хизмати расмий вакили.\n11 январь куни тушдан кейин Қирғизистоннинг Оқсой қишлоғи ва Тожикистоннинг Ворух эксклави чегарасида қирғиз ва тожик чегарачилари ўртасида отишма содир бўлган, бунинг оқибатида Қирғизистоннинг беш нафар, Тожикистоннинг уч нафар чегарачиси ярадор бўлган эди.\nВоқеада ҳар икки томон бир-бирини айблаган эди. Отшима тожик чегарачилари Қирғизистон томони “Кўктош-Оқсой-Тамдиқ” автойўлини ноқонуний тарзда баҳсли ҳудудда қураётганини иддао қилиши ортидан бошланиб кетган.\nҚирғизистон томони эса йўл қурилаётган ҳудуд Қирғизистонга тегишли эканини айтиб келмоқда.\nИкки давлат ўртасида жанжалга сабаб бўлган йўл қурилишини Қирғизистон давом эттирмоқда. Бу ҳақда Қирғизистон ҳукуматининг Боткен вилоятидаги вакили Жениш Раззақов 19 январь куни хабар қилди. Йўл қурилишида 10 яқин қурилиш техникаси ишламоқда ва ишчилар хавфсизлигини куч ишлатар идораларнинг маҳаллий бошқармалари таъминламоқда.\nАйни пайтда қирғиз-ўзбек чегарасидаги назорат-ўтказиш пунктларида ҳам чекловлар сақланиб қолмоқда.\nҚирғизистон Чегара хизмати матбуот котиби Гулмира Борубаеванинг Озодликка 20 январь куни билдиришича, "Ўзбекистон томони чегаранинг баъзи пунктларида ўтган йилнинг августида жорий этган чекловлар ҳанузгача амал қилмоқда. Икки давлат ўртасидаги назорат-ўтказиш пунктларидан Ўзбекистон ва Қирғизистон фуқаролари таъзияга ёки тўйга таклифномалари ёки авиачипталари мавжуд бўлган тақдирдагина ўтказилиши мумкин".\nЎзбекистон Миллий хавфсизлик хизмати давлат чегара қўмитаси расмийларидан бу ҳақда аниқ маълумот олиш имкони бўлмади.\nАвгустдан буён давом этаётган чекловларни бекор қилиш юзасидан томонлар ўртасида сўзлашувлар бўлгани-йўқми, деган саволга Қирғизистон Чегара хизмати матбуот котиби мазкур масала “ҳукуматлар ваколатлари доирасида” эканлигини эслатиш билан чекланди.\nЎзбекистоннинг Қирғизистон ҳудуди билан ўралган, 60 минг киши яшайдиган Сўх эксклавидаги Хушёр қишлоғи аҳолиси ўтган йилнинг 5 – 7 январь кунлари қирғиз чегарачилари томонидан уларнинг назарида ноқонуний равишда ўрнатилаётган симёғочлар олиб ташланишини талаб қилиб чиққан эди. Натижада мунозара ҳар икки тарафдан одамлар гаровга олинган ва асосан қирғизистонликлар зиён тортган катта жанжалга айланиб кетганди.\nЎша воқеадан сўнг Сўхга олиб ўтувчи йўлдаги энг яқин, ҳамда Қирғизистоннинг Ўзбекистон ҳудуди билан ўралган, 1000 нафарга яқин киши яшовчи Барак эксклавига олиб ўтувчи йўлдаги энг яқин назрат ўтказиш пунктлари ёпиб қўйилган эди.\nҚирғизистон Чегара хизмати матбуот котиби Гулмира Борубаеванинг Озодликка 20 январь куни билдиришича, ҳар иккала чегарада ҳам вазият ўзгарган эмас.\nСўхликларни Ўзбекистон билан боғлайдиган энг яқин йўл Сўх – Риштон йўлидир.\nФарғоналик фаол Абдусалом Эргашев айтган мана бу маълумот бир йилдан бери айтилиб келади:\n- Риштондан Сўхга бориш учун аввал Фарғонага келиш керак. Фарғонадан Водилга борилади, Водилдан Қирғизистоннинг Хайдарконига ўтилади ва ундан сўнггина Сўхга етиш мумкин. Қўшимча 100 километр атрофида масофани босиб ўтиш керак.\nҚирғизистоннинг Барак эксклави аҳолиси ҳам бир йилдан бери қисқа йўл қолиб, узун йўлдан қатнаб келмоқда.\nСўхликларнинг ҳам, баракликларнинг ҳам муаммосидан Тошкент ҳам, Бишкек ҳам хабардор. Лекин мана бир йилдирки, масала ечилмай келмоқда.


АО Uzbek Leasing International A.O.\nАО Silk road insurance\nUrganch sharob АЖ\nAO Kapital sug’urta\nЎзбекистон почтаси АЖ\nС начала работы biznes-daily.uz 10 568 201\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Ниятига яраша...\n13.07.2018 | |\nКоллежни эндигина тамомлаган Нигора орзуларидан бири – олий ўқув юртига ўқишга кириш учун ҳужжат тайёрлай бошлади. Агар бу йил пойтахтдаги нуфузли университет талабаси бўлса, келаси йили таҳсилни чет элда давом эттиришни ният қилиб қўйганди.\nМана, паспорт нусхаси, тиббий маълумотнома, диплом, расм... хуллас, ҳаммаси тайёр. Фақат дадасининг “Ўқиб, менга дунё олиб берасанми?” деган сўзлари кўнглини хира торттирди. Бир неча кун кайфияти бўлмай юрди.\nНигора бироз ночорроқ оиладан бўлгани учунми ёки ота-онасининг шаҳарга юборишга, ўқитишга қурби етмаслигини билганиданми, инжиқликни бир четга суриб, онасига уй-рўзғор ишларида ёрдам беришга тушиб кетди. Шу билан бу мавзуга бошқа қайтилмади.\nОрадан бир ҳафта ўтди. 15 июль куни Нигораниниг юраги алланечук бўлди, агар ҳужжатларини шу бугун олий таълим муассасасига топширмаса, эртага кеч бўлиши мумкин.\nТушлик вақти. Дастурхон атрофида оила аъзоларининг ҳаммаси йиғилган. Нигоранинг отаси Эшмурод ака бир ҳафта деганда энди ишдан қайтганди. Тушлик қилиб бўлгандан сўнг у фотиҳа ўқиб, столнинг устига бир даста пулни ташлади-да, Нигорага қаради: “Қизим, бу сен учун топганим, қолганига кучим етмайди”.\nБир бурчакда шумшайибгина турган Нигоранинг кўзида ёш ҳалқаланди. Тезда кийимларини алмаштириб, ойиси билан пойтахтга йўл олди. Тошкентгача 3 соатлик йўл, вақт эса оз қолган. Нигора университетнинг Қабул комиссияси ёнига борганида соат кечки 19:50 бўлган эди. Ҳужжатларни қабул қилаётган ўқитувчи қизни енгил койиди-ю, лекин ундан ёрдамини аямади.\nОрадан ўн беш кун ўтди. Нигора имтиҳонга дадаси билан бирга келди. Тест топшириқларини бажариб чиқиб, қишлоғига қайтди.\nЭнди у тест синови натижалари эълон қилинадиган кунни интиқлик билан кутар, бу орада баъзан ширин хаёллари чилпарчин бўлиб, юрагига ғулғула тушарди.\nНиҳоят, интизорлик билан кутилган кун ҳам етиб келди. Нигора эрта тонгдан дадасининг қўл телефонини олиб, давлат тест маркази варақасида кўрсатилган рақамга СМС юборди. Орадан бир оз вақт ўтди, бироқ СМСга жавоб келмади. Танг аҳволда қолган қиз отасининг “Нима гап?” деган умидли саволига ҳам жавоб қайтара олмади. У ўзини ҳар қанча чалғитишга уринмасин, сониялар гўё асрга татигуликдек эди...\nНогаҳон токчада турган телефоннинг овози Нигорани сескантириб юборди. Югуриб бориб, телефонни қўлга олди. Ҳа, у кутган хабар айнан шу эди. Қиз шошганча хабарни ўқимоқчи бўлди-ю, мадорсизланиб ҳушини йўқотди. Кўзини очганида, ҳовлидан қариндошларининг овозлари эшитилиб турарди. Ёдига СМС тушди. Сергак тортди ва чопганча дадасининг ёнига бориб телефонини сўради.\nХабарда бундай ёзилган эди: табриклаймиз, сиз давлат гранти асосида талабаликка қабул қилиндингиз.\nООО New optimal\nЭрсалиева Сурайё Мамировна


Ноламсан... - 15 Октября 2012 - ..::MuxliS.Biz.Uz::..\nСреда, 18.09.2019, 16:44 Приветствую Вас Гость | RSS\nГлавная » 2012 » Октябрь » 15 » Ноламсан...\n...Кўнглим нотинч... Баҳор ёмғири ювиб ўтган йўллардан аста одимларканман, фасли хазондан ёд қолган япроқлар бир-бир шамолда чайқалиб, йўлларимни тўса бошлайди. Баҳор бағрида... хазон! Бу хазонлар менга яна сиздан сўз оча бошлади, яна сизнинг ҳаёлларингиз сари етаклади: жони соғмикин, ожизгина юраги нотаниш бир қизнинг исмини айтиб, уриб турганмикин? Ўзга сарҳадлар чегаралаган олис мамлакатда сиҳатига сафарбар қилинган совуқ тиғнинг заҳрига бардоши етармикин?\nБу шамоллар, бу эпкинлар бунчалар совуқ бўлмаса? Негадир кўзларимга ёш қуйилиб келяпти. Лабларимни қаттиқ тишлаб, юрагимда кўтарилган оғриқ исёнини босишга уринаман. Бекор... шу қадар ожизманки, кўз ёшларимни тутишга-да қудратим етмайди. Журъатим етмайди. Шу лаҳза имконим бўлса-ю, сизга қўнғироқ қилолсам, соғинч нафаси сезилиб турган овозингизни эшита олсам...\nГарчи, кўнгил уйингиз эшикларини мен учун буткул ёпган бўлсангиз-да, доим кўзларингизда менга интизор нималарнидир кўрардим. Умид, илинж, чорасизлик... Билолмасдим. Изн бермасдингиз қалбингиз осмонини қоплаган қора булутларни тарқатишга. Уларнинг кўланкасида ниманидир мендан яширишга, сир тутишга уринардингиз. Дод солиб юбормаслик учун қаршингизда лабларимни тишлаб яшашга мажбур қилгандингиз...\nКунларнинг бирида тоқатим китоби сўнгги саҳифага етди:\n- Нега бунчалар узоқдасиз? – (ҳаё чегарасидан ярим одим ўтган бўлсам-да!)\n- Тақдир ҳукмига бўйсуняпман холос...\n- Инсон тақдирини ўзи яратади ахир! – туйғуларингизга шубҳа қилишга ўзимни ҳақсиз сезаман.\n- Мен ҳам ўз тақдиримни яратишга уриняпман.\n- Тошюраксиз! – кўзёшларимни яшириш учун сиздан юзимни ўгираман.\n- Қанийди, тошюрак бўлганимда... – изимдан оҳиста пичирлайсиз.\nЙўл бўйи кўз ёшларимни тия олмай, аламли ўйларга эрк бераман. "Бўлди, бас! Ортиқ исмингизни тилга олмайман! Ортиқ қўнғироқ қилмайман! Сиз юрган йўллардан юрмайман... Етар шунча хўрликлар! Ҳар куни дуч келганим – умидсиз нигоҳларингиз, ҳароратсиз сўзларингиз, ўзингиздан ҳам сир тутадиган ўша совуқ сўз... Мени ёлғизлик денгизига ғарқ этиб бўлдингиз!”\nРангсиз ўта бошлаган кунларимнинг бирида опангизнинг қўнғироғи дарди-дунёимни зулматга кўмди: энди барчаси аён эди... Нега ахир?! Нега мендан яширдингиз? Ўша дамда юрагингиз тошга айланиб қолишини, ҳар қанча хасталикни енгиб ўтишга иродангиз етишини қанчалар истаганимни билсангиз эди... Ёнингизга боришга юзим қора-ю, журъатим нолон эди. Ҳар тоатимда Худойимдан сизни асрашини сўраб, илтижо қилардим. Ниҳоят... Ниҳоят улар сизни олиб кетадиган кун келди. Сизни кузатгани чиқолмадим. Сўнгги кун. Сўнгги дийдор. Сўнгги... Шу сўзга рўбарў келишдан қўрқдим. Йўқ, барибир кўнгил устунлик қилди. Югурдим. Сизни яна бир кўриш илинжида, кўзларингизда ўша ўзим соғинган умидни кўриш илинжида... Етолмадим... Темир қанотли оқ қуш самога кўтарилди.\nКечадан буён Худойимга ёлвораман: "Бор дунёларнинг соҳиби, тирикликнинг сабабчиси, кўкни замин қошига соқчи қилган зот! Дунёингда заррача адолатинг бўлса, унинг дардини олиб, менга бер! Токи, у бугун тонгда ҳушҳол кўз очсин. Дунёларга ҳавас билан боқсин. Нурини йўқотган ҳаётига ранг бер! Эвазига унинг жонини тирнаб ётган азобларни менга рўпара қил...”\nТонгга яқин кўзим илинади. Гўзал тушлар кўраман. Сизнинг истиқболингизга шошиламан. Ва ногоҳ бевақт қўнғироқ овозидан уйғониб кетаман.\n- Мен, тошюракман...\n- ... – йиғидан ўзимни тутолмайман. Севинч ёшларининг асирасига айланаман.\n- Йиғлама! Тез кунда қайтаман.\n- Соғ бўлсангиз, менга шунинг ўзи кифоя...\n- Сени тушимда кўрдим...\n- Ўзингизни уринтирманг, сизга мумкин эмас...\n- Менга ҳеч нима бўлгани йўқ. Тошюракман-ку!\n- Ҳадеб эслайвераркан-да...\n- Тонг отяпти. Қуёш чиқяпти. Бирам чиройли манзара...\n- Бу ерда ҳали тонг отмади.\n- Майли, қайтганингиздан сўнг гаплашармиз. Ўзингизни эҳтиёт қилинг...\n- Сен ҳам ўзингни эҳтиёт қил. Мен учун ҳам!\n- Кўришгунча... – алоқа узилган бўлса-да, анча пайтгача телефонни бағримга босиб туравераман. Кутилмаганда юрагимда санчиқ туради. Мен эса... Табассум қиламан. Лабларим эса биргина сўзни пичирлайди: "Ўзингга шукр, Худойим... Нолаларим сенга етди!”\nАсрларга чўзилади тун...\nЮрагимда симиллар оғриқ...\nСокин эртак бошлабон очун,\nШирин тушга кўмилар борлиқ...\nШу бир ҳаёл - менга етакчи,\nВа борлиги - борлиқ борлиги...\nИзларига кўз тутдим, гарчи -\nПешонада видо ёрлиғи...\nЮрагимга кафтимни босиб,\nЮрагида оғриқ - туяман...\nҲақ оташни билса муносиб -\nУнинг ўтда ўзим куяман...\nТилайманки, жони соғ бўлсин,\nТикан кўрса - бағримда ханжар...\nДард билмасин, шодлигим билсин,\nБилмасин, дард - ханжарин санчар...\nХушҳоллигин кўрсам - бўлгани,\nШу бир куним ўтар-да... Mайли...\nДунёимга ўт кетган мани -\nҚўлим етмас орзу туфайли...\nЭртагингни бошла, эй, очун,\nТонгда зорим кўз очсин шодон...\nНе бўлса ҳам...\nУни мен учун -\nПаноҳингда асра, Художон!!!\nКатегория: Hikoyalar | Просмотров: 867 | Добавил: Admin | Рейтинг: 0.0/0


Ўзбекистонда ярим йил ичида 1 770 бизнес субъекти ишга тушди\n15:52 / 18.09.2015\nЎзбекистонда 2015 йилнинг биринчи ярмида 1 770 янги бизнес субъекти фаолият бошлади. Бу ҳақда Ўзбекистон адлия вазири Музраф Икромов айтиб ўтди.\n“Вазирлик томонидан жорий йилнинг биринчи ярмида ўтказилган таҳлил натижасида 27 минг ишламаётган ва зарар кўраётган тадбиркорлик субъектлари аниқланди, ҳамда уларнинг фаолиятини тиклаш борасида чоралар кўрилди. Натижада 1 770 янги бизнес субъектининг иши йўлга қўйилди, минглаб иш ўрни яратилди”, - деди у.\nШунингдек, Икромов ҳисобот даврида ўтказилган мониторинг натижасида тадбиркорлик субъектларида ўтказилган 129 ноқонуний текширув ўтказилгани, шунингдек, 39 ҳолда тадбиркорларнинг маблағлари ноқонуний равишда четдаги тадбир ва лойиҳаларга жалб қилингани аниқланди.


(5-кун. Анталиядаги Аквариум ва Мум ҳайкаллари билан танишув)\nИжодий сафаримиз кучайгандан кучайяпти. Бораётган манзилларимиз бизларни ҳайратлантиришдан давом этмоқда. Бешинчи кунги сафаримиз антиқа жойлар эканлигини билиб, фотоаппарат ва телефонларни хотираларини бўшатиб олдик. Меҳмонадан автобусда ярим соатлар денгиз бўйлаб юриб ва яна бироз ичкарига киргач тўхтадик. Кўз олдимизда ўша машҳур Анталия Аквариуми мажмуаси. Аквариумнинг ташқи ҳудуди яшиллик ва гуллар билан қопланган. Шунингдек ҳовлида ўзига хос кичик чўмилиш ҳавзаси, кафе ва қушлар намойиш жойи мавжуд. Чипталар тарқатилгач, дастлаб Мум ҳайкаллари музейига кирдик.\nБир неча дунё мамлакатларининг раҳбари, сиёсатчилар, ёзувчилар, спортчилар, актёр ва артистлар ва тарихий шахсларнинг мумдан тайёрланган кўринишлари ҳар биримизни диққатимизни тортди.\nМум ҳайкаллари музейининг адоғида Аквариум зали бошланди. Унинг ичига кирар экансиз, ўзингизни сув оламида юргандек тасаввур этасиз.\nАнталия аквариумидан чиқиб тушлик қилдик.\nШундан сўнг Анталия мўъжизакор масканига йўл олдик. Анталиядаги The Land of Legends 2016 йилнинг 1 июлида очилган. Ушбу лойиҳа, яъни Франко Драконенинг режасини (у ақл бовар қилмас «Цирк дю Солей» шоулари ва жаҳон миқёсидаги юлдузларнинг концерт дастурларини саҳналаштирган) Rixos премиум классдаги меҳмонхоналар тармоғи ва Emaar компанияси ҳаётига татбиқ қилди. Бугунги кунда ушбу парк ўзларини асосий қаҳрамон сифатида нафақат болалар, балки катталар ҳам ҳис қилишлари мумкин бўлган ҳақиқий эртакдир. The Land of Legends да жойлашган беш юлдузли Kingdom меҳмонхонасини шундай аташ мумкин. Бир қарашда у Қадимий Рим услубидаги устунлар ва икки ғилдиракли жанг араваларига эга бинони эслатади. The Land of Legends да ҳақиқий денгиз диснейленди жойлашган. Шунингдек, The Land of Legends да фитнес-марказлар, бар ва SPA лар бор.\nМазкур ажойиб масканни айланиб чарчамайсиз. Ҳар бир жойида ўзига хос дизайн ва кўринишдаги савдо маскани ёки дам олиш жойи. Бирор магазиндан харид амалга оширсангиз, мажмуа ўртасидаги сув йўлида моторли қайиқда сайёҳат қиласиз. Икки соатдан ортиқ вақт айлангач автобусга ўтириб, меҳмонхонамизга қайтдик.


ИИББ тунги клубда келиб чиққан жанжал оқибатида одам вафот этганлиги тўғрисидаги хабарларга изоҳ берди - UzNews.uz\nИИББ тунги клубда келиб чиққан жанжал оқибатида одам вафот этганлиги тўғрисидаги хабарларга изоҳ берди\nАниқланишича, мазкур низоли ҳолат пойтахтимизда жойлашган “Уголок” кафесига ташриф буюрган фуқаро ҳамда кафе қўриқчилари ўртасида келиб чиққан. Бир йигитнинг вафот этиши эса жанжал оқибатида бўлмаган.\nАввалроқ ижтимоий тармоқларда тунги клубда келиб чиққан жанжал оқибатида одам вафот этганлиги тўғрисидаги хабарлар тарқалган эди.\nТошкент шаҳри ИИББнинг маълум қилишича, 28 октябрь куни тахминан соат 21:00ларда Тошкент шаҳар, Чилонзор туманида жойлашган “Уголок” кафесида кафега ташриф буюрувчилар ва кафе қўриқчилари ўртасида низо келиб чиққан.\nАниқланишича, фуқаролар 24 ёшли Б.З. ва 30 ёшли М.А. кечги таом билан спиртли ичимлик истеъмол қилганлар. Шу вақт мобайнида Б.З. мастлик билан боғлиқ хатти-ҳаракатлари билан 21 ёшли А.А. ва 22 ёшли Д.М. исмли кафе қўриқчиларининг эътироз билдиришига сабабчи бўлган ва ўртада низо келиб чиққан.\nШундан сўнг, улар “тортишувни давом эттириш” мақсадида кафедан ташқарига чиқиб, муштлашганлар. Муштлашув оқибатида Б.З. енгил тан жароҳатлари олиб, таниши М.А. билан таксига чиқиб кетган.\nБироқ ҳеч қанча юрмасдан, М.А. мазаси бўлмаётганлиги учун автомобилдан тушган. Чилонзор туманига қарашли “тез ёрдам” ходимлари М.А.ни тасодифан кўриб қолиб, касалхонага олиб кетаётган вақтда у вафот этган.\nМ.А.нинг ўлими бўйича олинган дастлабки суд тиббий ташҳисига кўра, ўткир юрак қон томир етишмовчилиги ва спиртли ичимликдан заҳарланиш ҳолатлари аниқланган ва ҳеч қандай тан жароҳати аломатлари йўқлиги тўғрисида маълумот берилган.\nШу билан бирга, юқорида содир этилган “безорилик” ҳаракатлари юзасидан, Чилонзор тумани ИИО ФМБ томонидан А.А. ва Д.М.ларга нисбатан Ўзбекистон Республикаси Жиноят Кодексининг 277-моддаси (Безорилик) 2-қисми “б” банди бўйича жиноий иш қўзғатилган ва тергов ҳаракатлари давом этмоқда.


ИНСОН – БИЛМАГАН НАРСАСИГА ДУШМАН - Fitrat.uz\nБош саҳифа / Ақида / ИНСОН – БИЛМАГАН НАРСАСИГА ДУШМАН\nMay 10, 2021\tИНСОН – БИЛМАГАН НАРСАСИГА ДУШМАНda fikr bildirishni o'chirish 59 Кўришлар\nАрабларда сарлавҳада келтирилган машҳур гап бор: “Инсон – билмаган нарсасига душман”. Дарҳақиқат, инсон билмаган нарсасини ҳеч қачон эътироф этмайди. Фақат илм, маърифат, ўқиш ва ўрганишгина кишига кимлигини эслатиб туради.\nБугун илмсизлик оқибатида бидъатлар шу қадар урчиб кетдики, ким хаёлига нима келса, шуни қилиб, “янгича урф-одатлар”ни шакллантирмоқда. Яқинда бир дўстимизнинг отаси қазо қилди. Марҳумнинг яқинлари азага келган одамларга дастрўмолга пул солиб тарқатишни талаб қилибди. Шунда дўстимиз бизга дастрўмолча топиб келишимизни айтди. Бироқ биз бу одат нотўғри эканлигини билдирдик. Масалага имом-хатиб ойдинлик киритиб, динимизда йўқ нарсаларни қилавериб, одамлар ўзларига-ўзлари жабр қилмаслигини далиллар билан тушунтирди.\nБундай ортиқча харажатлар ўрнига ҳамма фойдаланадиган кўчаларни текислаб қўйишнинг савоби улуғ эканини “Ким кўчадан одамларга азияят берувчи нарсаларнии олииб ташласа, унинг учун садақадир” (Имом Байҳақий ривояти), ҳадиси билан тунуштирди.\nДарҳақиқат, динимиз жуда енгил. Инсонни тоқатидан ортиқ нарсага буюрмайди. Аллоҳ тааоло Қуръони каримда: «Аллоҳ ҳеч бир жонга тоқатидан ташқари нарсани таклиф этмайди» (Бақара сураси, 286-оят), деб марҳамат қилади. Ҳадиси шарифда: “Енгиллаштиринг, қийинлаштирманг. Башорат беринг, нафратлантирманг” (Имом Бухорий ривояти), дейилган.\nХўш, шундай экан, биз нима учун динимиз аҳкомлари қолиб, ўзимизча янги нарсаларни ўйлаб топамиз?! Яна айрим бидъатлар ҳам борки, афсуски, кўпчилик буларга ишониб қоляпти.\nМисол учун, марҳумнинг қирқи чиққунча таъзия бўлган хонадон эгалари тухум емайди; таъзия бўлган хонадонга лағмон ёки угра қилиб чиқилмайди, мусибат чўзилиб кетади; дастурхонга тоқ нон қўйилмайди, тоқ нарсалар аза бўлган хонадонда қўйилади; пиёладаги чой устига чой қуйилса, эри ёки хотини ташлаб кетади; қалампирни қўлга берса, уруш бўлади ва ҳоказо.\nХўш, бу бидъату хурофотлар қаердан келиб чиқяпти? Нега бидъатларга шунчалик ўч бўлиб қолдик?\nАслида, ҳақиқий мўмин киши ким нима деса, унга ишониб кетавермасдан, балки Қуръони каримда нима дейилган, ҳадиси шарифларда-чи, улуғларимиз, азизларимиз қандай ҳукм қилишгани билан қизиқиш зарур. Бидъат ва хурофотлар арзимас саналса-да, аслида катта-катта хатарларни келтириб чиқаради, улкан балоларга сабаб бўлади.\nСултон Мағриб ҳазратлари: “Агар мункар ва бидъат амаллар одамлар орасида ёйилса, ёмон амаллари уларнинг атрофини ўраб олади ва улар билан Рабби орасини тўсиб, зулматга айлантириб қўяди. Бунинг оқибатида инсонлардан раҳмат кесилади. Уларга қаҳатчлик етади. Касалликлар тарқалади. Барака кўтарилади. Чунки одобсизлик боис азоб эшиклари очилади ва фойда йўллари тўсилади”, деган.\nАзизлар, ақидада адашмайлик. Биров бир иш қилса, кўр-кўрона унга эргашиб кетавермайлик. Бежиз Сўфи Оллоёр ҳазратлари:\nДема, тутдум фалон бузрук ишини,\nҚўя кўрма Набини қилмишини, демаганлар.\nАввалги Хотира ва қадрлаш – ҳар кунлик анъана бўлсин!\nКейинги САХОВАТ ВА МЕҲР-МУРУВВАТ АЙЁМИ


Америкаликлар Меркурийни портлатишни таклиф қилишди - Yoshlar.com\nАмерикаликлар Меркурийни портлатишни таклиф қилишди\nАмериканинг PBS Space Time лойиҳаси иштирокчилари Қуёш атрофида ойналар тизимини шакллантириш ғоясини илгари суришди. Бу тизим, Қуёш энергиясини инсоният манфаатлари учун тўплаши лозим, деб ёзмоқда Popular Mechanics.\nЯъни лойиҳа муаллифлари, Қуёш атрофида Дайсон сферасини барпо этишга уринишмоқда. Албатта, бунинг учун зарур бўлган материални фазога етказишнинг ўзи бўлмайди. PBS Space Time эса, масаланинг ўзига хос ечимини таклиф этмоқда. Улар, шу мақсадда, Меркурийни портлатишни таклиф этишмоқда.\nЭслатиб ўтамиз, Дайсон сфераси (назариётчи-физик Фримен Дайсон лойиҳаси) нур таратувчи юлдуз атрофида юқа, аммо катта радиусда сферик қобиқни ҳосил қилишни назарда тутади.\nОлимнинг фикрича, бу каби иншоот марказда турган юлдуз энергиясидан максимал даражада самарали фойдаланиш имконини беради. Дайсоннинг ҳисобларига кўра, Қуёш атрофида шундай сферани ҳосил қилиш учун Юпитер катталигидаги жисм лозим бўлади.\nКомментарии (0) | Добавить: 27.08.2016


Л-Дексопт – Meducate.uz – Дорилар ҳақида маълумотлар ўзбек тилида\nHome Йўриқномалар Л-Дексопт\nПрепаратнинг савдо номи: Л-Дексопт\nТаъсир этувчи моддалар (ХПН): левофлоксацин, дексаметазон фосфати\nДори шакли: кўз томчилари, эритма\nфаол моддалар: левофлоксацин – 5,0 мг (левофлоксацин гемигидрати кўринишида) ва\n1 мг – дексаметазон фосфати (дексаметазон натрий фосфати кўринишида);\nёрдамчи моддалар: бензалконий хлориди, метабисульфит натрий (Е223), полисорбат 80, креатинин, натрий цитрати, динатрий эдетати, натрий хлориди, натрий гидроксиди, эритма/хлорид кислотаси, эритма (рН тўғрилаш учун), тозаланган сув.\nТаърифи: деярли механик киритмаларсиз, оч-сариқдан то яшил тусли оч-сариқ ранглигача бўлган тиниқ эритма.\nФармакотерапевтик гурухи: офтальмологияда қўлланадиган восита.\nАТХ коди: S01CA01.\nДексаметазон фосфат натрий\nКортикостероидлар яллиғланишга қарши самарага циклооксигеназа I ва II молекулаларини бирикиши ва цитокинларнинг экспрессияси оқибатида томирларнинг эндотелиал ҳужайраларини сусайиши ҳисобига эришадилар. Бу таъсир максимумига, яллиғланишга қарши медиаторларнинг экспрессиясини камайиши ва томирларнинг эндотелийига айланиб юрувчи лейкоцитларнинг бирикишини сусайиши, шу билан кўзнинг яллиғланган тўқималарига уларнинг миграциясини олдини олиш натижасида етади. Дексаметазон, бошқа стероидлар билан солиштирганда минералокортикоид фаоллиги паст бўлган яллиғланишга қарши фаоллик кўрсатган, ва энг юқори фаол яллиғланишга қарши воситалардан бири ҳисобланади.\nФторхинолонлар синфи антибактериал препарат сифатида левофлоксацин бактериал ДНК гираза-топоизомераза II ва топоизомераза IV ни блоклайди. Левофлоксацин, асосан грамманфий бактерияларда ДНК гираза ва граммусбат бактерияларда топоизомераза IV учун мўлжалланган.\nАнтибактериал спектри. Қуйида конъюнктивит каби фақат кўпроқ кўзнинг юзаки инфекцияларига жавоб берувчи микроорганизмлар тури келтирилган.\nАнтибатериал таъсир доираси – EUCAST (Антимикроб Сезувчанликни Тестлаш бўйича Европо Қўмитаси) га мувофиқ мойиллик мезони ва резистентлик кўринишини характеристикаси.\nI тоифа: кўзнинг юзаки инфекцияларига кўпроқ жавоб берувчи микроорганизмлар\nStaphylococcus aureus, метициллинга сезгир штаммлар\nPseudomonas aeruginosa │(микроорганизм штаммлари)\nClanydia trachomatis │(Хламидияли конъюнктивитни даволаш ёндош тизимли антибактериал даволашни талаб қилади)\nII тоифа: орттирилган резистентлик муаммо бўлиши мумкин бўлган штаммлар\nPseudomonas aeruginosa │(стационар штаммлари)\nКўзга юборилгандан кейин, Левофлоксацин кўз ёши пардасида яхши сақланади.\nКонсервант сифатида бензалконий хлоридили, кўп дозали контейнердаги, Левофлоксациннинг ўртача концентрацияси 5 мг/мл, кўз томчиларини текширишлар вақтида, соғлом кўнгиллиларда маҳаллий юборишдан кейин 4 ва 6 соат ўтгач ўлчашда кўз ёши пардасида мувофиқ 17,0 мкг/мл ва 6,6 мкг/мл бўлган. Олти пациентдан бештасида доза юборилганидан кейин 4 соат ўтгач левофлоксациннинг концентрацияси 2 мкг/мл ва юқори бўлган. Олти пациентдан тўрттаси бу концентрацияни 6 соатгача тутиб турган.\nКўп дозали контейнердаги Левофлоксацин 5 мг/мл кўз томчилари ва Офлоксацин 3 мг/мл кўз томчилари қўллангандан кейин, катарактани олиб ташлаш бўйича операция ўтказган 35 пациентларда кўз суюқлигида концентрациялар текширилган. Левофлоксациннинг концентрацияси, Офлоксациннинг концентрациясига қараганда тахминан икки марта катта бўлган.\n15 соғлом катта кўнгиллиларда Левофлоксацин 5 мг/мл, кўз томчилари, эритмаси билан 15 кунлик даволаш курси давомида турли вақтларда плазмада Левофлоксациннинг концентрацияси ўлчанган. Левофлоксациннинг максимал концентрациялари 1 кунги\n0,94 нг/мл дан 15 куни 2,15 нг/мл гача ошган, бу Левофлоксациннинг стандарт перорал дозаларидан кейинги концентрацияларига қараганда 1000 марта паст. Шикастланган кўзга Левофлоксацин маҳаллий юборилганидан кейин фаол модданинг плазмадаги концентрациясини эришиладиган қиймати ҳозирча номаълум.\nКўзга маҳаллий юборилганидан кейин, Дексаметазон фосфати кўз суюқлиги, шох, рангдор парда, томирли парда, цилиар тана ва тўр парда томонидан сўрилади. Дексаметазон фосфати фақат аҳамиятли юқори дозаларда ёки педиатрик даволашда сўрилиши ва тизимли самаралар намоён қилиши мумкин. Дексаметазон фосфати перорал қўлланганда 90% гача сўрилади; ичга қабул қилингандан кейин 1 дан 2 соатгача чегараларда қон плазмасида максимал концентрацияларга эришилади ва кенг шахсий вариациялар кўрсатади.\nДексаметазон фосфат натрий қон оқимида тез дексаметазонга ўтади. Дексаметазон 77% гача плазма оқсиллари билан боғланади. Дексаметазоннинг плазмадаги ярим парчаланиш даври 3,6±0,9 соатни ташкил қилади.\nХайвонларнинг тўқималарида тақсимланишини текширишлари, дексаметазонни жигар, буйрак ва буйрак усти безларида сўрилишини кўрсатади; тақсимланиш хажма 0,58 л/кг бўлган. Одамда айланиб юрувчи стероидларнинг 60% дан кўпроғи организмдан сийдик билан 24 соат давомида, асосан конъюгацияланмаган стероидлар кўринишида чиқарилади.\nДексаметазон онага қараганда ҳомила ва янги туғилган чақалоқ қон оқимидан тезроқ чиқарилади. Дексаметазоннинг ҳомила ва она плазмасидаги даражалари 0,32:1 нисбатида топилган.\nХавфсизлик бўйича клиникагача бўлган текширишларнинг шархи\nТоксикликнинг тизимли профили фаол моддалар учун алоҳида яхши аниқланган. Левофлоксацин ва дексаметазон фосфатининг клиникагача бўлган самаралари фақат, одам организмига етарлича ўта юқори максимал таъсири ва одамда ишлатишга нисбатан кам алоқага эга бўлган дозаларда ишлатилганлиги тан олинган.\nКортикостероидларни қўллаш кўрсатилган, стероидлар билан даволашга жавоб берувчи кўзнинг яллиғланиш касалликлари, унда кўзларни юзаки бактериал инфекциялари ёки бактериал кўз инфекцияларининг хавфи мавжуд бўлади.\nСтероидлар бульбар ва парабульбар конъюнктива, шох парда ва кўзнинг олдинги бўлимини яллиғланиш касалликларида қўлланади, унда айрим инфекцион конъюнктивит ва стероидларни ишлатишга хос бўлган хавфлар, шиш ва яллиғланишни камайтириш учун маъқулланади.\nКортикстеноидлар шунингдек сурункали олдинги увеитлар ва шох пардани кимёвий, нурли ёки термик куйишларидан кейинги шикастланишларида, шунингдек ёт таналар кирганида кўрсатилган.\nЯллиғланишларни олдини олиш ва даволаш ва катталарда катарактани олиб ташлаш бўйича операциялар билан ассоциацияланган бактериал инфекцияларни олдини олиш қўлланади.\nПациентларнинг хамма турлари учун, иккала шикастланган кўзга ҳар 2 соатда, биринчи 2 сутка давомида, суткада 8 мартагача, сўнгра, 3-5 сутка давомида суткада 4 мартагача томизилади.\nДаволаш 14 сутка давомида давом этиши керак ва максимум 24 суткадан ошмаслиги керак. Даволаш давомидаги дозаларнинг такрорланиши, клиник белгилар билан тасдиқланганидек, аста-секин камайтирилиши керак. Даволашни муддатидан олдин тўхтатиш керак эмас.\nЛ-Дескопт 5 мг/мл + 1 мг/мл, кўз томчилари, эритма препаратининг хавфсизлиги ва самарадорлиги, болалар ва 18 ёшгача бўлган ўсмирларда хозирги вақтгача аниқланмаган.\nМаҳаллий қўллаш учун бир неча офтальмологик препаратлар бир вақтда ишлатилганида, томизишлар орасида 5 минутлик интервалга риоя қилиш керак.\n2 минут давомида бурун кўзёши йўли окклюзияси ёки қовоқни бекитиш ишлатилганида, тизимли сўрилиш пасаяди. Бу тизимли ножўя самараларини камайишига ва локал фаолликни ошишига олиб келиши мумкин.\nНожўя таъсирлари намоён бўлиш тез-тезлиги бўйича таснифланади ва қуйидаги мезонлар ишлатилади:\nжуда тез-тез ножўя таъсирлари (10 одамдан 1 нафаридан кўпида намоён бўлади);\nтез-тез ножўя таъсирлари (10 одамдан 1 нафаридан камида намоён бўлади);\nтез-тез бўлмаган ножўя таъсирлари (100 одамдан 1 нафаридан камида намоён бўлади);\nкам ҳоллардаги ножўя таъсирлари (1000 одамдан 1 нафаридан камида намоён бўлади);\nтез-тезлиги номаълум ножўя таъсирлари (бор бўлган маълумотлар асосида уларни баҳолаш мумкин эмас).\nДексаметазон натрий фосфати\nДексаметазон натрий фосфати 1 мг/мл кўз томчилари, эритмани юбориш, кам ҳолларда кўзларни санчилиши, ачишиши, қизариши ёки кўз ёшини оқишини чақириши мумкин.\nЮқори дозаларда кортикостероидлар билан давомли даволаш, кам ҳолларда субкапсуляр катаракта билан боғлиқ бўлади. Шох парда, склерани юпқалашишини ёки кўз соққасини перфорациясини чақирувчи касалликлар намоён бўлиши мумкин. Бундан ташқари, узоқ муддатли ишлатишда, кўрув нервини шикастланиши, кўриш ўткирлигини пасайиши ва кўриш майдонини нуқсонлари пайдо бўлиши мумкин.\nКортикостероидлар учун характерли бўлган тизимли самаралари, стероидли кўз томчилари кўп ишлатилганида намоён бўлиши мумкин.\nТахминан 10% беморларда ножўя реакцияларнинг кўринишларини кутиш мумкин. Реакциялар одатда енгил ёки ўртача сифатида таснифланади, қисқа муддат намоён бўлади ва одатда, фақат кўз сохаси билан чекланади.\nҚуйидаги нохуш реакциялари эҳтимолли ва даволаш билан боғлиқ бўлиши мумкин сифатида баҳоланади, ва левофлоксацин сақловчи кўз томчилари билан клиник синовлар ва постмаркетинг тажриба давомида кузатилган.\nКам ҳолларда: ташқи кўз аллергик реакциялар, тошма\nЖуда кам ҳолларда: номаълум ножўя таъсирлар (мавжуд маълумотлар бўйича): анафилаксия\nТез-тез бўлмаган ножўя таъсирлари: бош оғриғи\nТез-тез бўлмаган: қисқа муддатли ачишиш, кўриш ўткирлигини пасайиши, чўзилувчан шиллиқни пайдо бўлиши\nКам ножўя таъсирлари: қовоқларни ёпишиши, хемо, папилляр конъюнктивит реакциялари, қовоқларни шиши, кўзда нохуш туйғулар, кўзда қичишиш, кўзда оғриқ, конъюнктива гиперемияси, конъюнктивада фолликулаларни пайдо бўлиши, қуруқ кўз синдроми, қовоқлар эритемаси, кўз ёшини оқиши, ёруғликдан қўрқиш.\nКлиник текширишларда шох пардани преципитацияси кузатилмаган.\nРеспиратор, кўкрак ва кўкс оралиғи бузилишлари\nТез-тез бўлмаган ножўя таъсирлари: ринит\nНомаълум ножўя таъсирлари (мавжуд маълумотлар бўйича): ларингеал шиш.\nГумон қилинган ножўя таъсирлари\nДори препарати қайд этилганидан кейинги тахмин қилинган ножўя таъсирларида шиш, муҳим аҳамиятга эга. Бу дори препаратини фойда/хавф баланси мониторингини давом эттириш имкониятини беради. Тиббиёт мутахассислари ҳисоботнинг миллий тизими орқали ҳар қандай гумон қилинадиган ножўя реакциялар хақида хабар бериш сўралади.\nФаол компонентларга (левофлоксацин, дексаметазон фосфати) ёки бошқа хинолонларга, ёки ҳар қандай бошқа ёрдамчи моддага юқори сезувчанлик.\nОддий герпетик кератит.\nЧечак вакциналари, сувчечак ва шох парда ва конъюнктиванинг бошқа вирусли касалликлари.\nМикобактериал кўз инфекциялари.\nКўз структураларини замбуруғли касалликлари.\nКўзнинг даволанмаган йирингли инфекцияси.\nҲомиладорлик вақти ва эмизиш даврида.\nБошқа дори воситалари билан ўзаро таъсирини текширишлари ўтказилмаган. Маҳаллий қўллаш учун бир неча офтальмологик препаратлар бир вақтда ишлатилганида, томизишлар орасида 5 минутлик интервалга риоя қилиш керак.\nМаҳаллий қўллаш учун стероидлар ва маҳаллий қўллаш учун НЯҚВ бир вақтда ишлатилганида, шох пардани битишига муаммолар учун потенциал ошиши мумкин.\nЛ-Дексопт 5 мг/мл + 1 мг/мл, кўз томчилари, маҳаллий қўллаш учун офтальмологик эритма, лекин инъекциялар ёки перорал қўллаш учун эмас. Эритмани бевосита кўзнинг олдинги камерасига юбориш керак эмас.\nФторхинолонларни тизимли қўллаш, хатто доза бир марта қабул қилинганидан кейин хам, ўта юқори сезувчанлик реакциясига олиб келиши мумкин. Агар левофлоксацинга аллергик реакция намоён бўлса, препаратни қўллашни тўхтатиш керак.\nБошқа антибактериал воситалар билан даволашдаги каби, левофлоксацинни давомли қўллаш, резистент микроорганизмларни хаддан ташқари ўсишига, замбуруғли инфекцияларни хам қўшиб, олиб келиши мумкин. Агар инфекцияни ёмонлашиши кузатилса, ёки маълум муддат давомида клиник яхшиланиш кузатилмаса қўллашни тўхтатиш ва муқобил даволашни буюриш керак. Клиник даволаш шароитларида, пациент магнификация, масалан, тирқиш лампа ёрдами билан биомикроскопия, шунингдек, зарурати бўлганида, флуорецеин билан бўяш, ёрдамида кўрилган бўлиши лозим.\nМахаллий қўллаш учун офтальмологик кортикостероидларни давомли ишлатиш (яъни, клиник текширишларда ишлатилган максимал давомликдан [24 кун] кўп) кўз гипертензияси/кўриш нервини шикастланиши ва кўриш ўткирлигини пасайиши билан глаукомага, кўриш майдонининг нуқсонларига олиб келиши мумкин, шунингдек орқа субкапсуляр катаракта хосил бўлишига хам олиб келиши мумкин.\nКўз ички босимини ошиши ва/ёки катарактани шакилланиши каби кортикостероидларнинг хавфлари, мойиллиги бўлган пациентларда (масалан, қандли диабети бўлган) ошади.\nДавомли қўллаш, шунингдек пациентда организм реакциясини бостирилиши хисобига иккиламчи кўз инфекциясига олиб келиши мумкин. Кортикостероидлар организмнинг қаршилигини камайтириши ва бактериал, вирусли ёки замбуруғли инфекциялар ривожланишига ёрдам бериши ва хатто инфекциянинг клиник белгиларини ниқоблаши мумкин.\nЗамбуруғли инфекцияларга шох пардани доимий яраланиши бўлган пациентларда йўл қўйилади. Замбуруғли инфекция пайдо бўлган холда, кортикостероидли даволашни тўхтатиш керак.\nМаҳаллий қўллаш учун офтальмологик кортикостероидлар, шох парданинг жарохатларини битишини секинлаштириши мумкин. Шунингдек махаллий қўллаш учун НЯҚВ ни ыщллдаш тузалишни секинлаштириши ёки кечиктириши маълум. Махаллий қўллаш учун НЯҚП ни махаллий қўллаш учун стероидлар билан бирга қўллаш, битишда муаммолар потенциалини ошириши мумкин.\nБундай касалликларда, шох пардани юпқалашиши хам ёки шох пардани тешилиши хам кузатилган, буни махаллий қўллаш учун кортикостероидларни узоқ муддат ишлатишда юз бериши маълум.\nБу препаратда консервант сифатида ишлатиладиган бензалконий хлориди, кератопатия – нуқтали/ёки токсик ярали кератопатиянинг сабаби бўлиши мумкин. Бензалконий хлориди кўзларнинг таъсирланишини чақириши ва юмшоқ контакт линзаларни рангсизлантириши мумкин.\nЮмшоқ контакт линзалар билан контактдан сақланиш керак. Кўз инфекцияси ёки яллиғланишни даволаш вақтида контакт линзаларни ишлатиш тавсия этилмайди. Агар даволаш вақтида пациентга контакт линзаларни тақишга рухсат берилса, улар Л-Дексопт 5 мг/мл + 1 мг/мл кўз томчилари, эритма препаратини томизиш олдидан линзаларни олиб қўйишлари, ва хеч бўлмаганда, такрорий юборишгача 15 минут кутишлари кераклиги хақида маълумот олган бўлишлари керак.\nЛ-Дексопт 5 мг/мл + 1 мг/мл, кўз томчилари, эритма, метабисульфит натрий сақлайди: кам ўта юқори сезувчанликнинг жиддий реакциялари ва бронхоспазм чақириши мумкин.\nЛ-Дексопт 5 мг/мл + 1 мг/мл препаратини одамда хомиладорлик даврида ишлатиш бўйича маълумотлар, мумкин бўлган нохуш реакцияларини бахолаш учун етарли эмас.\nКортикостероидлар йўлдош орқали ўтади. Хайвонларда тератоген самаралар кузатилган. Шунга қарамасдан, одам организмида тератоген самаралар намоён бўлиши мумкинлигига хеч қандай исботлар йўқ. Кортикостероидлар тизимли қўлланганидан кейин, юқорироқ дозаларда, хомилага/янги туғилган чақалоққа таъсири қайд этилган (она қорнида ривожланишни ингибирланиши, буйрак усти безлари пўстлоғи фаолиятини бостирилиш). Лекин бу маълумотлар хақида махаллий офтальмологик ишлатишда хабар берилмаган.\nХозирги вақтда, хомиладор аёлларда левофлоксацинни ишлатиш хақидаги маълумотлар миқдори чекланган. Ҳайвонлардаги текширишлар нохуш репродуктив токсикликни кўрсатмайди. Одамларда маълумотлдар бўлмагани ва экспериментал маълумотлдар ўсувчи организмда фторхинолонларни қўллаш оқибатида тоғайнинг шикастланиши хавфини кўрсатиши туфайли, левофлоксацин хомиладорлик вақтида ишлатилмаслиги керак.\nМаҳаллий қўллангандан кейин левофлоксацин ва дексаметазон фосфатини жуда паст тизимли таъсирига қарамасдан, Л-Дексопт 5 мг/мл – 1 мг/мл, кўз томчилари, эритма препарати, агар ҳомиладор аёл учун потенциал фойда, хомила учун потенциал хавфни оқламаса, хомиладорлик вақтида тавсия этилмайди.\nДексаметазон фосфати кўкрак сутига чиқарилади. Қўллаш усули ва эришилиши мумкин бўлган тизимли даражаларини хисобга олиб, чақалоққа самаралари кутилмайди.\nЭмизиш даврида левофлоксацинни қўллаш мумкин эмас. Левофлоксацинни кўкрак сутига чиқаришили бўйича маълумотлар етарли эмас, аммо, бошқа фторхинолонлар одам кўкрак сутига чиқарилади. Одамда экспериментал маълумотлар йўқлиги ва экспериментал маълумотлар фторхинолонларни қўллаш оқибатида ўсувчи организмда тоғайни шикастланиш хавфини кўрсатиши туфайли, ҳомиладор аёлларда эмизиш даврида левофлоксацинни қўллаш мумкин эмас.\nШундай қилиб, Л-Дексопт 5 мг/мл + 1 мг/мл, кўз томчилари, эритмасини эмизиш даврида қўллаш мумкин эмас.\nЛ-Дексопт 5 мг/мл + 1 мг/мл, кўз томчилари, эритмаси махаллий қўллаш учун препаратини одамдаги фертиллика таъсирини бахолш учун текширишлар ўтказилмаган.\nАвтотранспортни хайдаш ва механизмларни бошқариш қобилятига таъсири бўйича хеч қандай текширишлар йўқ. Лекин хар қандай кўз томчилари, кўришни вақтинчалик бузилиши ёки кўришни бошқа бузилишлари автотранспортни хайдаш ва механизмларни бошқариш қобилятига нохуш таъсир қилиши мумкин. Агар кўришни бузилиши пайдо бўлса, пациент кўриш равшанлашгунича кутиши ва фақат кейин автотранспортни хайдаши ва/ёки механизмларни бошқаришга ўтиши мумкин.\nБир контейнер кўз томчиларида сақланувчи левофлоксацин ва дексаметазон фосфатининг умумий миқдори, тасодифий перорал қабул қилишдан кейин токсик самаралар чақириши учун жуда кам. Агар бу зарур деб хисобланса, пациент клиник кузатилиши ва қўшимча чоралар кўрилиши мумкин.\nЛ-Дексопт 5 мг/мл + 1 мг/мл, кўз томчилари, эритма препарати билан маҳаллий доза оширилиб юборилганидан кейин, одатда, кўз тоза илиқ сув билан ювилиши керак.\n5 мл дан кам бўлмаган эритма ҳимоя халқали полимер қопқоқ билан ёпилган 5 мл сиғимли оқ полимер флакон-томчилагичда.\nЁруғликдан ҳимояланган жойда, 25оС дан юқори бўлмаган хароратда оригинал ўрамида сақлансин.\nФлакон биринчи очилганидан кейин, стерил офтальмологик эритма 16 кун давомида ишлатилиши керак.\nОлдинги мақолаСинтомицин-MR 0,05 г20.03.2018\nЛДНИЛ 10, ЛДНИЛ 2020.03.2018Кейинги мақола


‘Льюис чемпион қиламан деса, бизда болалар кўп’ - BBC News O'zbek\n‘Льюис чемпион қиламан деса, бизда болалар кўп’\nҲаваскор бокс бўйича Ўзбекистон миллий терма жамоаси Бош мураббийи Марс Қўчқоров англиялик юлдуз боксчининг сўзларига ана шундай муносабат билдирди.\nЯқинда Ўзбекистоннинг sports.uz интернет нашри Тошкентдан туриб Леннокс Льюис билан суҳбатлашишга муваффақ бўлган ва буюк боксчи ўз суҳбатида, “агар ўзбекистонлик ёш иқтидор талабларига тўғри келса, унинг чемпионга айланиши учун шахсан ўзи ёрдам бериши мумкинлиги”ни баён қилганди.\n“Мен Леннокс Льюиснинг сўзларини жудаям жиддий қабул қиламан. Чунки Леннокс профессионал. Осмондан олиб гапирмайди. Боксчиларимизни Олимпиада Ўйинлари ва жаҳон чемпионатларида кўргандан кейин у ҳам қанақадир хулоса чиқарган-да”, - дейди ўзбекистонлик Бош мураббий Би-би-си Ўзбек Хизмати билан суҳбатида.\nҲақли равишда жаҳон профессионал боксида ўз даврининг энг сара боксчилардан бири кўрилган Леннокс Льюис бу каби ваъдани “Чемпионни излаб” (In Search of Champions) лойиҳаси ҳақидаги саволга жавобида берган.\nСуҳбат тафсилотларидан аён бўлишича, Леннокс Льюис янги лойиҳаси доирасида аллақачон бутун дунё бўйлаб 10 дан зиёд ёш боксчиларни кўздан кечиришга муваффақ бўлган.\nХудди шу ўринда жаҳон бокс юлдузи ўзбекистонлик бокс иқтидорлари ҳам ушбу лойиҳа иштирокчилари бўлишлари мумкинлигини таъкидлаган.\nУнга кўра, бунинг учун “исталган бокс устаси http://insearchofchampions.com/ интернет саҳифасига кириб, шартлар билан танишиб, рўйхатдан ўтади. Сўнгра кичик форматда машғулоти ва “спарринг”идан олинган видеолавҳаларни юклаб, ўзларига жўнатиши лозим бўлади”.\nЎзбекистонлик Бош мураббийнинг айтишича, ўзларида Леннокс Льюиснинг талабларига жавоб бериши мумкин бўлган боксчилар, албатта, бор.\n“Льюисга ўхшаган одам шу боксчини ўзига олиб, жанглар, мусобақалар уюштириб берса, бизда бунақа болалар бор. Профессионал боксда асосан оғир вазн тоифаларини яхши кўришади, шу боис ҳам, улар жуда оммабоп бўлади. Бизда ҳам ҳозирги пайтда шунақа боксчилардан Рўстам Тўлаганов бор. Жудаям истеъдодли, жудаям зўр. Ундан ташқари, Бобур Йўлдошев, мана республика чемпиони бўлган. Ойбек Мамазулунов...Шунда ҳам, кимнидир алоҳида гапирмасдан, ҳаммасини айтишим мумкин. Ҳаммаси, ҳақиқатан, зўр боксчилар”, - дейди Марс Қўчқоров.\nЎз ўрнида, Бош мураббийнинг эътироф этишича, Леннокс Льюис даражасидаги профессионал боксчи ўзбекистонлик боксчиларга ҳам кўп нарсани ўргатиши мумкин.\n“Биринчидан, Леннокс Льюис тактикани ўргатади. Рингда ўйлашни, қандай бокс тушишни ўргатади. Чунки жанг 12 раунд бўладиган бўлса, бутун раундлар давомида кучни қандай сарфлашни ўргатади. Буни тактика, дейилади. Бундан ташқари, профессионал боксда ўзининг сирлари бор. Бунинг ўз методикаси бор. Масалан, мен буларни Льюис билган даражада билмайман. Буни мен ўргата олмайман. Бунинг учун менга вақт керак. Мен профессионалларнинг мураббийи бўлишим лозим. Лекин Леннокс Льюис буни жудаям яхши билади”.\nХудди шу ўринда эслатиб ўтиш жоиз, Леннокс Льюис профессионал бокснинг энг оғир вазн тоифасида “Мутлақ енгилмас чемпион” мақомини шу кунгача ўзида сақлаб келаётган ягона боксчи бўлади.\nЖаҳон бокс оламидаги кўпчилик томонидан барча замонларнинг энг буюк боксчиларидан бири сифатида кўрилади.\nПрофессионал рингда жаъми 44 та жанг ўтказган бўлса, шунинг 41 тасида ғалаба қозонган: Шундан 32 тасига рақибини нокаут қилиб, эришишга муваффақ бўлган.\n38 ёшида жаҳон чемпиони мақомида катта рингни тарк этган тарихдаги учта буюк боксчидан биттаси саналади.\nЛеннокс Льюиснинг жаҳон бокс оламида тутган ўрнини алоҳида эътироф этган ўзбекистонлик Бош мураббий суҳбатдошимиз ҳам унинг катта рингни тарк этишига оид хабардан хафа бўлганини яширмайди.\n“Льюис жудаям машҳур боксчи. Қандай мусобақа бўлмасин, ўзини ҳар томонлама кўрсатишга муваффақ бўлган боксчи: Жисмоний тарафдан ҳам, тактика жиҳатдан ҳам, техникаси билан ҳам...У жудаям ажойиб боксчи бўлган. Мен Леннокс Льюис боксни ташлаганида жудаям хафа бўлгандим. Чунки яна уч-тўрт йил бизларни телевизор экранларидан қувонтиради, деб ўйлагандим. Аммо у боксни ташлаб кетди”, - дейди Марс Қўчқоров.\nШу ўринда таъкидлаш жоиз, Артур Григорян, Руслан Чагаев, Баҳодир Мамажонов каби номдор боксчиларининг эришган ютуқлари Ўзбекистон бокс вакилларининг жаҳон профессионал рингларида нималарга қодир эканликларига ҳам далолат қилади.\nСуҳбат ва суҳбатдош ҳақида\nЎз ўрнида эътироф этиш жоиз, sports.uz Леннокс Льюис каби жаҳоннинг буюк спортчиларидан бири билан Тошкентдан туриб суҳбат уюштиришга муваффақ бўлган Ўзбекистондаги саноқли нашрлардан бири бўлади.\nАгар, бу спорт порталининг иш бошлаганига ҳали бир йил ҳам бўлмагани назарда тутилса, бу – улар эришган муваффақиятнинг аҳамиятига ҳам далолат қилади.\nSports.uz интернет нашри Бош муҳаррири Даврон Азизовнинг Би-би-си Ўзбек Хизмати билан суҳбатида айтишича, келажакда йирик бир спорт агентлигига айланиш каби ўз олдларига қатор мақсадларни қўйишган ва буюк боксчи билан эксклюзив суҳбат ҳам худди шу истаклари доирасида амалга оширилган.\n“Биз шу мақсадда бир қанча лойиҳаларга қўл урганмиз. Бу лойиҳалар қаторида боксчи бўладими, футболчи ёки теннисчи, жаҳон спортида ўз ўрнига эга, катта муваффақиятларга эришган спортчилар билан эксклюзив суҳбатлар уюштириб, уларни оммага етказиш режаси ҳам бор”, - дейди суҳбатдошимиз.\nДаврон Азизовнинг айтишича, Леннокс Льюис билан суҳбат, ҳозирча, ана шу лойиҳа доирасида амалга оширган биринчи ишлари бўлади.\n“Бунинг бафуржа сирини айтишга шошмай тураман. Бу, дейлик, ўз порталимизнинг журналистик сири бўлиб қола қолсин. Лекин, асосан, биз интернет орқали Леннокс Льюиснинг агентлари билан боғланишга муваффақ бўлганмиз. Бу суҳбатни олиш учун салкам 3-4 ой вақт кетди. Шунча вақт давомида музокаралар олиб бориб, суҳбатни қандай шаклда беришимиз, нималарга эътибор қаратишимизни дўстона муҳокама қилганмиз. Ва, мана, кўриб турганингиздек, Ўзбекистон қолиб, хориждан ҳам бизга қўнғироқ қилиб, мухлисларимиз ташаккурлар билдиришаяпти”, - дейди sports.uz спорт портали муҳаррири.\nСуҳбатдошимизга кўра, бокс Ўзбекистонда футболдан кейин энг севиб тингланадиган, ўқиладиган ва томоша қилинадиган спорт тури бўлгани учун ҳам, илк суҳбатдошларини танлашда устунликни Леннокс Льюисга беришган.\n“Биз буни ўз суҳбатимизда ҳам таъкидлаб ўтганмиз: Ҳозирги кунда жаҳон профессионал боксида “Мутлақ енгилмас чемпион” мақомига эга бўлиб турган ягона боксчи бу – Леннокс Льюис. Шундай экан, турган гапки, энг катта эътибор ҳам унга қаратилади. Шу сабабдан ҳам, биз айнан Леннокс Льюисни меҳмон сифатида сайтимизга таклиф қилганмиз”, - дейди sports.uz портали муҳаррири.\n“Албатта, саволларимизга жавобларни олганимиздан кейин хурсанд бўлдик. Чунки, ҳали айтиб ўтганимдек, бу суҳбатни уюштириш учун салкам уч-тўрт ой ҳаракат қилганмиз. Шунча вақт қилган умидларимиз зое кетмагани ва якунида тўлиқ бир суҳбатга имконли бўлганимиз учун ҳам, албатта, мамнунлигимизнинг чеки бўлмади”.\n“Аммо бу – бизнинг энг сўнгги маррамиз эмас. Бундан ҳам юксакроқ марраларга эришишга ҳаракат қиламиз. Чунки бу – шов-шув кетидан қувиш эмас. Мақсадимиз – Ўзбекистонда боксга бўлган қизиқишни янада ошириш. Леннокс Льюис билан суҳбатни ўқиган ёш боксчилар ёки энди бокс оламига қадам қўяётган ёшларимиз, “Мен ҳам мутлақ чемпион бўламан”, деган маънода ҳаракат қилишади”.\nСуҳбатдошимиз, бундан кейин ҳам ушбу лойиҳалари устида ишлашда давом этишларини айтаркан, бундан кейинги меҳмонлари қай бир буюк спортчи бўлишини аввалдан ошкор қилиш ниятида эмаслигини билдиради.\n“Дейлик, озгина бўлса ҳам, сир бўлиши керак. Чунки бу нарса мухлисларга янгилик бўлиши лозим. Лекин фақатгина кейинги юлдуз суҳбатдошимиз футбол оламидан бўлишини айтишим мумкин, холос”, - дейди Ўзбекистондаги sports.uz спорт портали Бош муҳаррири Даврон Азизов.\nАртур Григорьян: ўзбекистонлик спортчилар кўп нарсага қодир\nАудио Руслан Чагаев: ‘Кличко билан, барибир, рингга тушаман’


Антимонополия қўмитаси раиси UzAuto билан судлашувни давом эттириш бўйича саволга жавоб қайтарди\n19:45 / 13.09.2021\n2020 йилда Монополияга қарши кураш қўмитаси монополист компания автомобилларини ташқи бозордагидан 30-40 фоизга қиммат сотаётгани, берилган имтиёз ва преференциялардан самарали фойдаланмаганини маълум қилгач, UzAuto билан судлашган эди. Қўмита судда компанияга ютқазган.\n13 сентябрь куни AОКAда бўлиб ўтган матбуот анжуманида қўмита раисига UzAuto билан судга оид савол берилди.\n“Бир йил олдин Антимонопол қўмитаси UzAuto билан нархлар бўйича судлашиб ютқазган эди. Қўмитангизни завод обрўсини туширишда, популистик эълонлар беришда айблашди. 20 август куни тадбиркорлар билан учрашган президент Шавкат Мирзиёев завод чет элдан кўра Ўзбекистонда машиналарни (30-40 фоиз) қимматга сотаётганини айтди. Давлат раҳбарининг сиз билан ҳамфикрлигидан далда олиб суд ишларини давом эттирасизми?” – дея савол берди журналист.\nҚўмита раиси Шоҳрух Шораҳмедов завод қўмита хоҳлаган йўналишда ишлаётганини айтди.\n“Бу масалада суд қарори кучга киргач, биз бу қарорни ижро этишга мажбурмиз. Лекин иш тўхтаб қолмади. Компания томонидан ҳам ишлар олиб борилмоқда, хусусан, компания трансформация тўғрисида маълум қилди. Биз улар билан алоқадамиз. Ҳозирча компания биз хоҳлаган йўналишда иш олиб бормоқда. Ўзбекистонда бошқа заводлар ҳам ишга тушиши режалаштирилмоқда, машиналар импорти осонлаштирилди.\nИкки томонлама иш олиб борилмоқда, трансформация бошланган, иккинчидан, бошқа заводлар очилган. Биз томондан ҳам ўрганишлар олиб борилмоқда”, – деди раис.\nЭслатиб ўтамиз, монополияга қарши кураш қўмитасининг аввалги раиси Нажмиддинхўжа Шарипов 2021 йилнинг мартида лавозимидан озод этилган, унинг ўрнига Шоҳрух Шораҳмедов тайинланганди.\n15:30 / 17.10.2021\nUzAuto Motors: компания Юқори Чирчиқ туманида ёшлар маркази қурилиши лойиҳасини якунига етказди\n22:11 / 14.10.2021\nUzAuto Motors Chevrolet Onix сотуви қачон бошланишини маълум қилди\nUzAuto Motors компанияси SAP Value Award халқаро мукофотининг бош совриндорига айланди


Депутат GM Uzbekistan’ни танқид қилди ва жарима жорий этишда аҳоли фикри ҳисобга олинмаганлигини билдирди » Ўзбекистон янгиликлари – Zamin.uz\n«Биз ҳайдовчиларга нисбатан адолатсизлик қилганимизни тан олгимиз келмаяпти. Биз машинаси фаралари автоматик ёнмайдиган ҳайдовчиларга нисбатан адолатсизлик қилдик. Жаҳон амалиётини оладиган бўлсак, охиригача олиш керак. Европа мамлакатларида 2011 йилда бу нарса автомобиль ишлаб чиқарувчиларга нисбатан жорий қилинган, ҳайдовчиларга эмас.\nБундан ташқари, 2011 йилгача ишлаб чиқарилган автомобиллар эгаларига жарима солинмаган, уларга мажбурий бўлмаган, биз эса барчани жаримага тортяпмиз. Одамлар албатта норози бўлади. Кўпчилик норози бўлган нарсадан биз депутатлар ҳам норози бўламиз. Бизга сизлар тўғри бўлди деб тарғибот қилишингиз керак, дейишяпти.\nҚанақасига минглаб одамлар нотўғри бўлди деб турса, биз қанақасига тўғри бўлди деймиз. Талаб аввал ишлаб чиқаришга нисбатан жорий қилинсин. Европа бизнинг автомобилларни сифатли деб тан оляптими, бизнинг халқимиз ҳам сифатли автомобилларга ҳақли. Нима учун икки хил вариантда ишлаб чиқарилади», - деди депутат.\nЯнгиликлар » Жамият » Депутат GM Uzbekistan’ни танқид қилди ва жарима жорий этишда аҳоли фикри ҳисобга олинмаганлигини билдирди\n22:15 Сергели автомобиль бозорида сотилаётган машиналар нархлари


ЎзА - Жиноятчилик ошаётганига мутасаддилар нега бефарқ?\nЖиноятчилик ошаётганига мутасаддилар нега бефарқ?\nФарғона вилоятининг барча маҳалла фуқаролар йиғинларида “Обод ва хавфсиз маҳалла” тамойили асосида “Ҳамжиҳатлик бор жойда жиноятга ўрин йўқ!” шиори остида тарғибот тадбирлари бўлиб ўтмоқда.\nЖиноятчиликни жиловлаш ва турли ҳуқуқбузарликни олдини олишда маҳалланинг ўрни беқиёс. Шу боис мамлакатимизда бу тизимнинг жамият ҳаётидаги ролини ошириш, ваколатларини кенгайтириш, ҳар бир маҳаллани жиноятдан ҳоли ҳудудга айлантиришга муҳим эътибор қаратиляпти. Айни кунларда вилоятда маҳалла ва оилани қўллаб-қувватлаш бошқармаси, ички ишлар органлари, миллий гвардия ҳамкорлигида криминоген вазияти оғир бўлган 108 та маҳаллаларда мазкур йўналишда кенг қамровли ишлар олиб борилмоқда. Ташкил этилган ишчи гуруҳ ва штаб томонидан ўрганишлар натижалари чуқур таҳлил қилиняпти.\nПрофилактика инспекторлари томонидан ўтказилган тадбирлар давомида 18 минг 339 та оилалар ўрганиб чиқилиб, улардан 312 нафар фуқароларнинг бандлиги таъминланди. Аниқланган 3 та жиноятлардан 2 таси иссиқ изида фош этилиб, аввал содир этилган жиноятларнинг 95 таси шахсан профилактика инспекторлари томонидан фош этилди. Миллий гвардиянинг 780 та патрулли йўналишлари ташкил этилган бўлиб, жиноятчилик ва ҳуқуқбузарликнинг олдини олиш чораларини кўрмоқда. Маҳалла фаолларининг саъй-ҳаракатлари натижасида 570 та оилавий ажримнинг олди олинди. Ўрганилган оилаларда 2 минг 70 нафар аҳолини тадбиркорликка жалб этиш чоралари кўрилди.\nФарғона вилоятида 1 минг 41 та маҳалла фуқаролар йиғинлари бўлиб, жорий йилнинг ўтган 4 ойида 311 та маҳаллада жиноят содир этилган. 730 та маҳаллада эса жиноят содир этилишига йўл қўйилмади. Афсуски, баъзи шаҳар ва туманларда бу борадаги ишлар ўз самарасини бермаяпти. Хусусан, Фарғона шаҳрида 13 тадан 41 тага ёки 58,6 фоизга жиноятчилик ошди. 70 маҳалла фуқаролар йиғинидан 49 тасида жиноят содир этилганини, айрим жиноят турларининг кескин ошганлигини қандай тушуниш мумкин? Ташвишланарлиси, оила-турмуш муносабатлари доирасида 318 та ҳуқуқбузарликлар содир этилиб, унинг салмоғи юқорилигича қолаётир.\nФарғона шаҳридаги “Баҳор” маҳалла фуқаролар йиғинида ўтказилган тадбирда жиноятчилик ҳолати таҳлил қилиниб, унинг сабаб ва омиллари муҳокама этилди.\nҲуқуқбузарликнинг оқибатлари билан курашиш эмас, балки унинг барвақт олдини олиш керак. Ваҳоланки, бу йўналишдаги ишлар маҳаллада етарли бўлмаганлиги учун ҳам умумий содир этилган жиноятлар 7 тадан 57 тага ошиб кетишига йўл қўйилди. Тадбирда мутасаддиларга жиноятчиликни жиловлаш йўлида аниқ топшириқлар берилиб, барча ҳамжиҳатликда ҳаракат қилиши ҳамда тарғибот ишларини кучайтириши лозимлиги таъкидланди.


Қарзини қайтаришини қайта-қайта сўрайвериш жоизми?\n16:17 / 05.04.2017 4102 pdf Ўқиш режими + -\nУстоз қарз берган одам қарздордан қарзини муддати ўтгунгача бермаса қарзини қайтаришини қайта-қайта сўрайвериши жоизми? Агар қарзини холис ниятда кечиб юбормоқчи бўлса буни қарздорга билдириб қўйиш шартми?\n— Қарз эгаси қарздордан қарзи ҳар қанча сўраса ҳақдор. Агар қарзини холис ниятда кечиб юбормоқчи бўлса буни қарздорга билдириб қўйиш яхши. Кечиб юборса савоб олади.\n16:30 / 04.04.2017 3832\n16:22 / 05.04.2017 9724\nАссалому алайкум Биз мусулмонлар яхудийларнинг хам, насронийларнинг хам муқаддас китобларига ва Пайғамбарларига иймон келтирамиз, лекин улар Пайғамбаримизни давоми...\n13917 08:23 / 02.01.2019\nҚизим 4-синфда ўқийди. Мактабда унга рўмолини ечтиришяпти.\nҚизим 4синфда ўқийди. Мактабда унга рўмолини ечтиришяпти. Юртимизда мўмина қизлар учун ҳам диний, ҳам дунёвий илм оладиган бирор ўқув юрти бормиМактабда қизларга давоми...\n3029 14:58 / 26.04.2016\nТирнок олиш ҳақида\nСаволХурматли Шайх ҳазратлари менинг саволим куйдагича хаммамизга одатий хол бўлиб қолган тирнок олишдан олдин хуллаб кейин олиш керак бўлмаса тухматга қолади давоми...\n7914 09:25 / 04.12.2017\nСаволУйда ифторлик қилиб бераётгандик, мен ошхонада таом ҳозирлаётгандим, вақт бўлди оғзингизни очинг кечикиб кетади деб сув тутқазишди. Дуо қилиб сув ичиб давоми...\n3460 08:10 / 07.02.2018\n216 21:00 / 25 июнь


Қозоғистонда 17 мамлакатдан келган йўловчилар ПЦР-тест топширмайди - 0\nПольша, Ўзбекистон, Тожикистондан келганйўловчиларманфий ПЦР-тести олганига беш кундан ортиқ бўлмаган мамлакатлар қаторига киритилди. Агар бу каби маълумотнома бўлмаган тақдирда учиб келганидан кейин 48 соат давомида йўловчилар келган жойида (хорижликлар), яшаш жойида (Қозоғистон фуқоролари)ПЦР-тестидан ўтишлари керак ёки 14 кун муддатда уй карантинида бўлишлари лозим.\nХудди шу каби талаблар мунтазам авиарейслар бўлмагани боис эвакуацион ёки чартер рейслар амалга оширилган мамлакатларга ҳам қўйилган.\nАввалроқ, Қозоғистон Авиация расмийларининг хабар беришича, Қозоғистон шу ҳафтадан бошлаб БАА, Беларусь, Германия, Нидерландия, Миср, Украина ва Россияга ҳалқаро парвозларни қайта тиклайди. Июль ойи бошларида Туркия расмийлари Анталияга амалга оширилган авиарейснинг тўрт йўловчисида коронавирус аниқланганидан сўнг Қозоғистон фуқороларининг мамлакатга киришини чеклаб қўйди. Қозоғистон расмийларининг мамлакатдаги эпидемиологик вазият барқарорлашгани борасидаги ишонтиришларидан сўнг Туркия расмийлоари баёнот бериб, Туркия ва Қозоғистон ўртасидаги авиақатновлар 1 сентябрдан қайта тикланиши режалаштирилаётгани ҳақида баёнот берди.


Гоҳида ҳазил ҳам керак | TURONZAMIN\n← Боймирза Ҳайит таваллудининг 95 йиллиги\nPosted on Tuesday, December 18, 2012\tby TURONZAMIN\nТаникли француз актери Жерар Депардье француз фукаролигидан воз кечди. Бу хакида хабар берган жахон оммавий ахборот воситалари саньаткорни Франция Бош вазирига ёзган норозилик хатига ургу беришмокда. Жумладан хатида Ж.Депардье унинг бу кадамини куплаб мухлислари олкишлаганини, жумладан Тошкентлик мухлиси Гугуша – хоним Узбекистон фукаролигидан воз кечиб Швейцарияга йул олганини ёзади.\nРоссия Президенти В.В.Путин Россия Давлат Думасига йиллик мурожаатномасида мехнат мухожирларини Россияга келишига жиддий тускинликлар куйилиши мулжалланганлиги билдирган. Бу гапни шархлаган давлат рахбари булар-булмас кушикларни айтиш учун Москвага келиб вактини Филипп Киркоров ва бошкалар билан айшу-ишратда утказадиган турли Фонд-форумлар бизларга кераги йук деб айтади.\n2013-йилни 30-январида нишонланадиган Узбекистон рахбарини 75 ёшлик юбилей тантаналарни утказиш масалаларини мухокама килиш учун 17-декабр куни Тошкентга Россия Ташки ишлар вазири С. Лавров ташриф буюради. Ташриф чогида тантаналарга таклиф килинадиганлар сони, катнашадиган саньаткорлар руйхати, зиёфат столига тортиладиган таомлар ранг-баранглиги ва бошка масалалар мухокама килинади. Республикада мавжуд электр энергияси ва газ таьминотидан узилишларни инобатга олиб, юбилейни Россияда утказилиши таклиф килинмокда, деб хабар беради УзА ахборот агентлиги.\nХабарларни М.Мансур ҳазиллаштирди.


СБХ / 2021 йил / № 27 / Мутахассис жавоб беради\nҲисобварақ-фактурани расмийлаштиришда янги хатолар\nКўп хатолар ҳисобварақ-фактураларнинг янги турларини жорий этиш ва ЭҲФда имтиёзларни акс эттириш зарурати билан боғлиқ. Уларни тузатиш учун тузатилган ЭҲФ тақдим этишга тўғри келади.\nКераксиз ишнинг олдини олиш учун бошиданоқ ҚҚС бўйича имтиёзларнинг ҳисобварақ-фактураларда акс эттирилишини текширинг ва тўғри созланг.\nБир томонлама ЭҲФни шакллантирган ҳолда, унинг турини тўғри танланг: «бозор қийматидан паст реализация қилиш», «божхона қийматидан паст реализация қилиш», «хизматлар экспорти (ЎзР ҳудудидан ташқарида), «хизматлар экспорти (ЎзР ҳудудида), «жисмоний шахсга», «импортга», «давлат сири билан боғлиқ реализация», «молиявий хизматлар». ЭҲФнинг нотўғри турини тасодифан танлаш солиқлар ҳисоб-китобларида хатоларга олиб келади.\nОнлайн-НКМнинг иккита муаммоси\n1. 2021 йил апрелдан бошлаб онлайн-НКМ маълумотлари солиқлар бўйича ҳисоб-китобларда автоматик тарзда акс эттирилади. Бироқ, келиб чиқадики, ҳисоб-китобларга онлайн-НКМ ёки виртуал касса орқали сотилган, ҚҚС солинмайдиган товарлар тўғрисидаги ахборот «автоматик тарзда» ўтирмайди.\nЎйлайманки, яқин келажакда тизим ушбу қисмда ҳам йўлга қўйилади. Ҳозирча эса, ушбу муаммони ҳал қилиш учун онлайн-НКМ (виртуал касса) маълумотларини солиқ ҳисоб-китобида автоматик тарзда акс эттириш функциясини ўчиринг. Бунинг учун «Солиқ ҳисоботларида чек маълумотлари акс эттирилсинми?» сатри («Онлайн-НКМ ва виртуал касса тўғрисида ахборот» солиқ тўловчининг шахсий кабинети электрон хизматининг «Тушумлар бўйича ҳисобот» менюси») олдида белгини олиб ташланг.\nШундан кейин эса иккита вариант эҳтимоли мавжуд:\n1) ҳисобот даври учун онлайн-НКМ маълумотлари бўйича бир томонлама умумлаштирилган ЭҲФ тақдим этинг. У Ҳисобварақ-фактураларнинг шакллари ҳамда уларни тўлдириш, тақдим этиш ва қабул қилиш тартиби тўғрисида низомнинг (14.08.2020 й. 489-сон ВМҚга 2-илова) 59-бандида белгиланган қоидалар бўйича шакллантирилади. Уни шакллантиришда ҳисобот даври учун умумлаштирилган маълумотларни назорат-касса китобидан олиб ўтинг. Ушбу усул энг кам эътирозларни келтириб чиқаради;\n2) ёки – ҚҚС ҳисоб-китобига 1-илова 01082-сатри «01021-сатрда кўрсатилмаган солиқ солинмайдиган айланмалар: (010821-сатр + 010822-сатр»ни тўлдиринг. Бу ҳолда биз керакли маълумотни оламиз, бироқ мазкур усул қўлланилган имтиёзни кўрсатиш имконини бермайди.\n2. На онлайн-НКМ тизимида, на ҳисоб-китобларда ДСҚ профилактик ишларни олиб борган даврлар учун онлайн-НКМ (виртуал касса) бўйича маълумотлар акс эттирилмайди.\nБу ҳолда улар техник камчиликларни бартараф этишлари ва барча суммалар онлайн-НКМ орқали сотишлар бўйича ахборот тизимларида тўғри акс эттирилиши учун ТХКМга ва 1198 телефон рақами орқали ДСҚга қўнғироқ қилиш зарур.\n3-«Ҳисобга олинадиган қўшилган қиймат солиғи суммаси» иловаси 100-сатри қандай тўлдирилади\nУшбу сатрда олдинги календарь йилда валюта тушуми тўлиқ ҳажмда тўла келиб тушмаганлиги муносабати билан ҳисобга олинмаган ҚҚС суммаси акс эттирилади. Ҳисоб-китобнинг янги шаклида у сариқ ранг билан ажратилган. Бу шуни англатадики, у «автоматик тарзда» тўлдирилиши керак (бугунги кунда унга 2020 йил декабрь учун Ҳисоб-китобдан маълумотлар келиб тушиши керак эди). Бироқ қандайдир сабабларга кўра у тўлдирилмай қолиши ёки нотўғри суммани сақлаши мумкин.\nАгар муаммолар юзага келса, 2020 йил декабрь учун ҚҚС ҳисоб-китобини қайта текширинг. Агар унда қандайдир сабабларга кўра ушбу сатр тўлдирилмай қолган бўлса ёки ҳақиқатга тўғри келмайдиган сумма кўрсатилган бўлса, буни тузатиш ва Ҳисоб-китобни қайта топшириш зарур.\nЭкспорт қилувчиларнинг муаммолари\nАгар ҚҚС ҳисоб-китобида БЮД бўйича маълумотлар акс эттирилмаса, сизнинг товарингиз ИМ40 режимида жойлаштирилганлигини текширинг. Бусиз товар бўйича маълумотлар Ҳисоб-китобга тушмайди.\nШунингдек, техник муаммолар автоматик тарзда акс эттиришга халақит бериши мумкин. Бу ҳолда 1198 телефон рақами орқали қўнғироқ қилинг ва ДСҚ сall-маркази операторларидан носозликни бартараф этишда ёрдам сўранг (ташкилотнинг СТИРини айтиш зарур бўлади).\nКонтракт қиймати божхона қийматидан фарқ қиладиган экспорт қилувчилар бошқа муаммога дуч келишади: Ҳисоб-китобда контракт қийматидан юқори бўлиши мумкин бўлган товарнинг экспорт қиймати акс эттирилади, бу эса ҳисоботнинг бузиб кўрсатилишига олиб келади. Бу – менга яқиндагина мурожаат қилинган энг янги ҳолатлардан. Ушбу масаланинг амалий ечимини ҳали топиш лозим бўлади.\nБитта материалда барча юзага келадиган мураккабликларни умумлаштиришнинг имкони йўқ, айниқса агар улар оммавий тусга эга бўлмаса. Бундай вазиятларда сall-марказ операторлари кўпинча солиқ тўловчиларга муаммони маълумотларни алмаштириш йўли билан қўлда тўлдириладиган сатрлар ҳисобига вақтинча ҳал қилишни маслаҳат беришади. Бироқ, ушбу йўл ҳар доим ҳисоботни бузиб кўрсатади. Бундай вазиятларда солиқ тўловчиларга қуйидагиларни қатъий тавсия қилган бўлардим:\ncall-марказ маслаҳатчиларидан муаммонинг тўғри ечимини ўз ичига олган мос тушунтиришни талаб қилиш;\nДСҚдан барча ҳисоб-китобларни бузиб кўрсатмасдан топшириш мумкин бўлиши учун тизимни пухта созланишига эришиш.


Покистонлик ҳарбийлар Исломий партия раҳбари баёнотини қораламоқда\n23 ноябр 2020, Тошкент вақти: 20:43\nПокистонлик толибларнинг собиқ раҳбари Ҳакимуллоҳ Мақсуд.\nПокистон қуролли кучлари Америка пилотсиз учқичи воситасида ўлдирилган покистонлик толибларни шаҳид деб атаган Жамоати Исломий партияси раҳбари Саид Мунаввар Ҳасан баёнотини қоралаб чиқди.\nАввалроқ Покистон телевидениеси орқали чиқиш қилган Саид Мунаввар Ҳасан дрон воситасида ўлдирилган покистонлик толиблар раҳбари Ҳакимуллоҳ Мақсудни шаҳид, деб атаганди.\nИсломий партия лидери исломийларга қарши жангларда ҳалок бўлган покистонлик аскарлар шаҳид бўлиб ҳисобланмасликлари, чунки улар Қўшма Штатларнинг иттифоқчиси эканини ҳам қайд этганди.\nЯкшанба куни Покистоннинг Қуруқликдаги қўшинлари вакили Жамоати Исломий партияси раҳбарининг мазкур баёнотини “масъулиятсиз ва кишиларни чалғитувчи” баёнот эканини урғулади.\nПокистонлик толиблар мамлакатдаги демократик ҳукуматни ағдариш ва шариат асосидаги ҳукмронликни жорий этиш йўлида минглаб фуқаро ва хавфсизлик хизмати ходимини ўлдиргани айтилади.


Жинсини ўзгартирган ньюсмейкер ўз жонига қасд қилди | Qalampir.uz\nЖинсини ўзгартирган ньюсмейкер ўз жонига қасд қилди\nОлам\t12 Март 14:33 13909\nЖулиан Ассанжнинг суди бошланди\n“WikiLeaks” нашрининг собиқ хабарчиси Челси Мэннинг ўз жонига қасд қилишга уринишдан сўнг шифохонага ётқизилди. Бу ҳақда унинг адвокати маълумотига таяниб, “New York Times” хабар бермоқда.\nМэннинг 2019 йилнинг май ойидан бери Виржиния штатининг Aлександрия шаҳридаги тергов ҳибсхонасида қолмоқда. Шаҳар маъмуриятининг тасдиқлашича, у кеча, 11 март куни ҳибсхонада ўз жонига қасд қилган. “Айни пайтда у хавфсизликда”, деди шаҳар шерифи.\n"Унинг бу хатти-ҳаракати доимий чекаётган азобларининг самарасидир", дейди адвокат.\nМаълумот ўрнида, Виржиния штати суди Мэннингни 2019 йилнинг май ойида ҳибсга олиш учун қарор чиқарди. Бунга қадар у кўрсатув беришдан бош тортгани учун икки ой қамоқхонада ўтирган эди. Суд Мэннинг айнан нима ҳақида гувоҳлик бериши зарурлигини маълум қилмаган. Аммо у ва адвокатларининг хабар беришича, гап “WikiLeaks”га қарши қаратилган айблов ҳақида бормоқда.\nАмерикалик ҳарбий Брэдли Мэннинг 2010 йил май ойида Ироқда ҳибсга олинган. У “WikiLeaks” сайтига тинч аҳолининг ҳаётига зомин бўлган авиазарбалар, Aфғонистон ва Ироқдаги уруш жабҳаларида юз берган воқеалар, Гуантанамо қамоқхонасидаги маҳбуслар тўғрисида минглаб хабарлар жўнатган. Таъқиблардан сўнг у жинсини ўзгартириб, Челси Мэннинг номини олган эди.\nТрибунал 2013 йилда унга 35 йиллик қамоқ ҳукмини ўқиди. АҚШнинг собиқ Президенти Барак Обама лавозимини тарк этишидан аввал бу ҳукмни енгиллаштирди. Мэннинг 2017 йилнинг май ойида қамоқхонадан озод этилган эди.\n07 Апрель 19:04 72741\n08 Апрель 14:34 27719\n07 Апрель 13:14 26099\n07 Апрель 18:56 25617\n08 Апрель 12:12 25081


Мақтанчоқ фарзандлар ўз оталарини фош этмоқда\n15:05 / 05.04.2016\nҚимматбаҳо яхталар ҳамда хусусий самолётлар фонида тушилган ва ижтимоий тармоқларга юкланган суратлар кўпчиликнинг эътиборини тортади. Кимдир истеҳзо билан уларнинг устидан кулса, кимдир ҳавас-хасад билан қарайди. Бироқ тўқлигини кўз-кўз қилувчи “бадавлат болалар” ўзлари билмаган ҳолда ота-оналарининг “йиққан-терган”ларини ҳам билдириб қўйиши, фирибгарларнинг диққатини тортиши ёки молиявий тергов-суриштирув ишларини бошлашга асос бўлиб қолиши мумкин. Бу ҳақда Британиянинг The Guardian нашри ёзди.\nНашр маълумотига кўра, ижтимоий тармоқлардаги далиллар киберхавфсизлик билан шуғулланувчи фирмаларни жалб этган ҳолда ҳар тўрттадан учта суд ишларида фойдаланилади.\nҲашамдор ҳаётдан дарак берувчи бундай суратларни эҳтиёткор ва ижтимоий тармоқларга эътиборсизроқ “катталар” эмас, балки уларнинг фарзандлари оммага намойиш этади.\nБундай мисолларни қаторлаштириб келтириш мумкин. Масалан, Россияда ёпилиб кетган банк бошқарувчиси билан боғлиқ фирибгарлик иши кўрилганда, адвокат жавобгар у ерда доимий яшамаслиги туфайли жиноий иш Буюк Британияда кўрилмаслиги кераклигини талаб қилган. Бироқ терговчи Дэниэл Ҳолл ижтимоий тармоқлардан айбдор оиласи билан Буюк Британияда яшаши ва ишлашини исботловчи суратларни тўпланган ва хронологик тартибда судга тақдим этган.\nҚарзини қайтариш талаб қилинган одам “йирик миқдорда пули йўқ”лигини тушунтираётган бир пайтда, унинг боласи Багама оролларидаги нархи 25 миллион долларлик оилавий яхтасида суратга тушиб, қовун тушириб қўяди.\nБойликни мақтанавериш қаллобларнинг эътиборини ҳам тортади. Бу борада Kroll компанияси ижтимоий тармоқлардан фаол фойдаланувчи бадавлат меросхўр қиз билан боғлиқ суриштирув олиб борган. Қиз ўз почтасидаги махфий саволга итининг лақабидан фойдаланган. Кучук эса ижтимоий тармоқларда неча марталаб тилга олинган. Хакерлар қизнинг почтасини бузиб очиб, у дам олишга кетган пайтда фирибгарлар унинг почта манзилидан самолёт, вилла ва шоппинг учунг 900 минг долларлик қалбаки ҳисоб хатларини юборганлар.\nРэпер 50 Cent инқирозга учрагани тўғрисида эълон қилганидан кейин тўплам доллар пуллар билан тушган сурати учун уни судга чақиришган. Рэпер бу пулларнинг қалбаки эканини билдирган.


САМИМИЙ ИНСОН ЭДИ У Шунингдек\nГлавная / Шунингдек / САМИМИЙ ИНСОН ЭДИ У\nҲа, Мақсуд Камолов ана шундай фазилатларга эга инсон эди. У ўз меҳнат фаолиятини 1978-1990 йилларда собиқ “Ўзсельхозтехника” туман бирлашмаси ишчиси, мухандиси, устахона мудирлигидан Тошкент хўжалигини ирригациялаш ва механизациялаш мухандистлари институти талабаси, сўнгра “Давтехназорат” туман инспекцияси мухандис инс-пектори, “Жанубгазқурилиш” трести мухандиси, директор ўринбосари, шу трест 7-сонли қурилиш-монтаж филиали бош механиги, кўчма механизациялашган колонна бошлиғи, “Хоразмқурилиш” ОТАЖ бошқаруви раиси, кейинчалик 2011-2018 йилларда Хива туман ҳокимлиги ҳузуридаги тадбиркорлик субъектларини давлат рўйхатидан ўтказиш инспекцияси бошлиғи, шу инспекция қайта номлангач, “Ягона дарча” маркази директори, 2018 йилдан эса яна қайта номланган Хива туман Давлат хизматлари маркази директори лавозимларида сидқидилдан самарали меҳнат қилиб келаётган эди. У қаерда ва қайси соҳада фаолият кўрсатмасин, ўзининг катта ташкилотчилик ва ташаббус-корлик қобилиятини ҳамда фидойилигини намоён қиларди. Муҳими одамлардан яқин кўмагини, меҳр-оқибатини аямасди. Шу боис нафақат Хивада, балки республика миқёсида ҳам обрў-эътибор қозонган фидойи раҳбар қадрлардан саналарди.\nЧин дўст, меҳрибон оила бошлиғи, моҳир раҳбар ташкилотчи Мақсуд Камоловнинг ёрқин хотираси қалбларда доим сақланади.\nХива шаҳар ва туман ҳокимликлари, Маҳалла ва оилани қўллаб-қувватлаш бўлимлари, “Нуроний” жамғармаси, Хива шаҳар ва туман Давлат хизматлари марказлари жамоалари.


Иқтисодий тадқиқотлар ва ислоҳотлар марказида Россия Федерацияси Бизнес-омбудсмани Борис Титов билан учрашув бўлиб ўтди — Review.uz\nБорис Титов Ўзбекистонда амалга оширилаётган ижтимоий-иқтисодий ислоҳотлар ва мамлакатдаги бизнес муҳитини юқори баҳолади. Унинг сўзларига кўра, Ўзбекистон жиддий иқтисодий салоҳиятга эга ва Россия Федерациясининг Марказий Осиёдаги энг муҳим ҳамкори ҳисобланади.\n2021 йил 13 декабрь куни Иқтисодий тадқиқотлар ва ислоҳотлар марказида (Марказ) Марказ директори Обид Ҳакимов ва Россия Федерацияси Бизнес-омбудсмани Борис Титов ўртасида учрашув бўлиб ўтди. Учрашув Ўзбекистон Республикаси Бизнес-омбудсмани Дилмурод Қосимов иштирокида ташкил этилди.\nУчрашув давомида меҳмонга Марказнинг ҳозирги тадқиқотлари ҳақида маълумот берилди. Хусусан, мамлакатимизда амалга оширилаётган кенг кўламли ислоҳотлар, жумладан, савдо-иқтисодий алоқаларни ривожлантириш, инвестиция ва ишбилармонлик муҳитини яхшилаш тўғрисида. Ўзбекистонда ишбилармонлик муҳитини яхшилаш бўйича кўрилаётган чора-тадбирлар ва мамлакатда бизнес-муҳитни баҳолаш бўйича Марказ тадқиқотининг натижалари ҳақида маълумот берилди.\nЙил давомида Марказ ҳар ойда иқтисодиётнинг турли тармоқларидаги 1000 та корхона (қишлоқ хўжалиги, саноат, қурилиш ва хизмат кўрсатиш соҳалари бўйича бўлиниш 2020 йилнинг июль ойида жорий қилинган) ўртасида сўров ўтказмоқда. Сўров давомида бизнеснинг ҳозирги ҳолати, товарлар/хизматларга бўлган талабнинг ўзгариши, ишчилар сонининг динамикаси, шунингдек, тадбиркорларнинг ўз бизнесининг умумий ҳолатини ўзгартириш ва келажакда нархларнинг ўзгариши ҳақидаги умидлари ўрганилади.\nМарказ томонидан Евроосиё иқтисодий Иттифоқи (ЕОИИ), Жаҳон савдо ташкилоти (ЖСТ), халқаро савдо маркази доирасида интеграция жараёнларининг таъсирини баҳолаш ва батафсил таҳлил қилиш бўйича тадқиқот ишлари олиб борилаётгани, Ўзбекистон иқтисодиёти тармоқларига кириб келиши ва таъсирини баҳолаб бориши қайд этилди.\nРоссия Федерацияси Президенти ҳузуридаги Тадбиркорлар ҳуқуқларини ҳимоя қилиш бўйича вакил Борис Титов мамлакатимизда амалга оширилаётган ижтимоий-иқтисодий ислоҳотлар, ишбилармонлик муҳитини юксак баҳолади. Унинг сўзларига кўра, Ўзбекистон Республикаси жиддий иқтисодий салоҳиятга эга ва Россия Федерациясининг Марказий Осиёдаги энг муҳим ҳамкори ҳисобланади.\nУчрашувда Обид Ҳакимов ва Борис Титов Ўзбекистонда амалга оширилаётган иқтисодий ислоҳотлар, уларнинг натижалари, иқтисодий соҳадаги режалаштирилган ислоҳотлар, Ўзбекистонда ишбилармонлик муҳитини яхшилаш ва тадбиркорликни қўллаб-қувватлаш, тадбиркорларнинг ҳуқуқ ва манфаатларини ҳимоя қилиш, ижтимоий инфратузилмани ривожлантириш борасида амалга оширилаётган ишлар юзасидан фикр алмашдилар.\nБорис Титов Инстаграмдаги саҳифасида Иқтисодий тадқиқотлар ва ислоҳотлар марказидаги учрашув ҳақида гапириб, ўз таассуротлари билан ўртоқлашди.\n"Эрталаб бизни иқтисодий тадқиқотлар ва ислоҳотлар маркази директори Обид Ҳакимов қабул қилди.\nБизга икки босқичли иқтисодий ислоҳотлар дастури ҳақида маълумот беришди. Айни пайтда Ўзбекистонда иқтисодиётни чуқур либераллаштириш, кредит-пул ва солиқ сиёсати йўналишида кенг кўламли ўзгаришлар амалга оширилмоқда", - деб ёзади Титов ўзининг инстаграмида.\nШу куни Европа ва Осиё мамлакатлари тадбиркорлар ҳуқуқларини ҳимоя қилиш бўйича вакилларининг (Бизнес-омбудсманлар) халқаро форуми бўлиб ўтди.\nБорис Юревич Титов - россиялик сиёсатчи ва тадбиркор. 2012 йил 22 июндан Россия Федерацияси Президенти ҳузуридаги тадбиркорлар ҳуқуқларини ҳимоя қилиш бўйича комиссар.\nАбрау-Дюрсо компаниялар гуруҳининг эгаси ва асосий акциядори. Бутунроссия "Ишбилармон Россия" жамоат ташкилоти таъсисчилар кенгаши раиси, Тинчлик, дўстлик ва тараққиёт бўйича Россия-Хитой қўмитаси раиси, П.А. Столпина номли Ўсиш иқтисодиёти институти кузатув кенгаши раиси, "Россия виночилик ва узумчилик иттифоқи" Кенгаши раиси, "Ўсиш партияси" раиси. Россия Федерацияси Давлат маслаҳатчиси вазифасини бажарувчи, 2-даражали (2014). 2018 йилги сайловларда Россия президентлигига номзод. Овоз беришда қатнашганларнинг 0,76% овозини олган.


Quvasoy.uz - «BAYROG‘IMIZ – FARHU-G‘URURIMIZ»\n«BAYROG‘IMIZ – FARHU-G‘URURIMIZ»\n2019-11-19 11:28:50 300\nҲар бир мамлакатнинг ўзига хос рамзлари бўлади. Улардан бири давлат байроғидир. Шу жиҳатдан олиб қараганда, Ўзбекистон Республикасининг давлат байроғи ҳам ҳар бир ўзбекистонлик қалбига миллий ифтихор туйғусини олиб кирган муқаддас туғдир.\nАйтиш жоизки, 1991 йилнинг 18 ноябрь куни қабул қилинган миллий байроғимиз эндиликда бир қатор нуфузли халқаро ташкилотлар саҳнида ҳам осмонларга бўйлашиб, мардонавор ҳилпираб турибди. Давлатимиз байроғига боқар экансиз, унда аввало, миллий ўзлигимизни, мамлакатимиздаги тинчлик ва осойишталикни, ўзаро жипслик ва ҳамжиҳатликни, вужудимизда жўш ураётган ҳаётийликни, порлоқ келажагимиздан дарак бериб турувчи эзгу жиҳатларни илғаш мумкин.\nҚувасой шаҳридаги 11-сонли Болалар мусиқа ва санъат мактабида давлатимиз байроғининг 28 йиллигига бағишланган тантанали йиғилиш бўлиб ўтди. Шаҳардаги барча корхона, ташкилот, муассаса ва идораларнинг раҳбарлари ва масъул ходимлари иштирок этган байрам тадбирида ҳам юқоридаги жиҳатлар тилга олинди. Республика Маънавият тарғибот маркази шаҳар бўлими раҳбари Н.Назиров, шаҳар Адлия бўлими вакили Ҳ.Иномов, меҳнат фахрийси Т.Ўринбоевлар сўзга чиқишиб, давлат байроғимизнинг қабул қилиниш жараёнлари, унда жо бўлган мазмун-моҳиятлар ҳақида маъруза қилишди.\nШундан сўнг, Ўзбекистон мудофаасига кўмаклашувчи “Ватанпарвар” ташкилоти ҳамда Ўзбекистон Ёшлар иттифоқи шаҳар Кенгаши фаоллари, спортчи ёшлар иштирокида шаҳарнинг марказий кўчалари бўйлаб байроқ акцияси ўтказилди.\nКечга қадар давом этган байрам тадбирига бир гуруҳ санъаткорлар ва бадиий жамоаларнинг чиқишлари янада кўтаринкилик, шодлик бағишлади.\nҚувасой шаҳар ҳокимлиги Ахброт хизмати.


Қайноқ мавзу: кўк нўхатнинг уч фойдаси - Zamin.uz\nКонсерваланган кўк нўхат ҳеч бўлмаганда йилда бир марта (Янги йил) салатлар таркибида дастурхонга тортилади. Мазали ва тўйимли, саломатлик учун кони фойда деб ёзади Xabar.uz нашри.\nКонсерваланган нўхатда витаминлар қолмайди деганлар адашади. Ҳатто шу ҳолатида ҳам ундаги витаминлар миқдори кўп сабзавотларникидан юқори. Калий, фосфор, темир моддалари, А, В1 ҳамда В2 витаминларига жуда бой. Фақат ҳафтасига 3-4 кундан ортиқ ейиш ярамайди, кунлик норма — 150 грамм.\nОвқат ҳазм қилишдаги муаммолар\nКўк нўхат таркибида крахмал ва озиқ толалари бор, улар ошқозон-ичак трактидаги муаммолардан халос бўлишда кўмаклашади. Нўхат таркибидаги клетчатка эса организмда холестерин миқдорини меъёрлаштириб, шлак ва токсинлардан қутулишда ёрдам беради.\nКонсерваланган кўк нўхатнинг гўзалликка нима дахли бўлиши мумкин? Ҳамма гап унинг таркибида организмни ҳужайралар миқёсида тозалай олувчи, токсин ва аллергенларни йўқотувчи антиоксидантлар кўплигида экан. Ушбу маҳсулотни мунтазам истеъмол қилиб юрганларга тери, соч ва тирноқлардаги муаммолар кўпинча бегона. “Замин” янгиликларини “Twitter”да кузатиб боринг\nЯнгиликлар » Ҳаёт тарзи » Қайноқ мавзу: кўк нўхатнинг уч фойдаси


Атиги 6 долларлик телефонлардан «Huawei смартфонлари» ясаб, 25 доллардан сотган жиноий гуруҳ ушланди - Terabayt.Uz\nАтиги 6 долларлик телефонлардан «Huawei смартфонлари» ясаб, 25 доллардан сотган жиноий гуруҳ ушланди\nАҚШ ҳукумати томонидан янги санкциялар қўлланилишига қарамасдан, Huawei – дунёдаги энг йирик ва ҳозирча оммабоп смартфонсозлардан биридир. Хусусан, ўз юртида унинг нуфузи катта, лекин фирибгарлар унинг обрўсидан фойдаланиб қолишга ҳамиша уриниб келишади.\nЎҚИНГ: Huawei’га қарши санкциялар сабабли Xiaomi, Oppo ва Vivo қандай фойда кўраётганини биласизми?\nХитойнинг Цзянси провинцияси полицияси куни кеча қалбаки Huawei смартфонларини сотиш билан шуғулланиб келган жиноий гуруҳни қўлга олди. Улар номаълум ишлаб чиқарувчилан ўта арзон – атиги 6 долларга тенг нархда сотиб олиб, ташқи кўринишини ва дастурий таъминотини Huawei маҳсулотларига ўхшатиб қайта ишлашган. Кейин эса бу қурилмаларни бор-йўғи 25 – 40 АҚШ долларига тенг нархларда сотишган.\nМазкур жиноий гуруҳнинг ишлаб чиқариш базаси фош этилган ва 300 000 АҚШ долларидан ошиқроқ миқдордаги активлари музлатиб қўйилган. Гуруҳ аъзоларига нисбатан контрафакт маҳсулотлар тайёрлаш ва фирибгарлик айблари қўйилиб, устларидан жиноий очилган.\nПолиция жиноий гуруҳнинг базасида 1300 дан ортиқ тайёр ҳолдаги қалбаки Huawei телефонлари, яна кўплаб ҳали тайёр бўлмаган смартфон намуналари, прошивка қилишга мосланган учта компьютерни аниқлаган.\nХабарга кўра, жорий йилнинг июнидан буён бу жиноий гуруҳ кунига 100 донадан ошиқ қалбаки Huawei телефони сотиб келган. Токи сентябрда қўлга олингунига қадар улар жами 7000 донадан ортиқ телефон сотишган ва 90 000 долларга яқин ноқонуний даромад кўришган экан.\n#Huawei #Android смартфон #мобил телефон #нархлар #Хитой #қалбаки маҳсулот


ПАХТА ВА ҒАЛЛА ЕТИШТИРУВЧИ ФЕРМЕРЛАРНИНГ ҚАРЗДОРЛИКЛАРИ 3 ЙИЛ МУДДАТГА МУЗЛАТИЛДИ - Ўзбекистон овози газетаси\nТадбирда фермер хўжаликларини ривожлантириш, қишлоқ хўжалигида ўзаро ҳисоб-китоблар механизмларини янада такомиллаштириш, қишлоқ хўжалиги маҳсулотлари етиштирувчилар ва уларга хизмат кўрсатувчи корхоналарни молиявий қўллаб-қувватлашга алоҳида эътибор қаратилаётгани таъкидланди\n— Президентимизнинг жорий йил 28 февралдаги «Пахта хом ашёси ва бошоқли дон етиштиришни молиялаштириш тизимини тубдан такомиллаштириш чора-тадбирлари тўғрисида»ги қарори ижросини таъминлаш борасида бир қатор ишлар амалга оширилмоқда, — дейди банк бошқарув раиси Саидкамол Ходжаев. — Хусусан, ушбу қарор асосида пахта хом ашёси ва бошоқли дон экинларини етиштиришга ихтисослашган фермер хўжаликлари учун кенг имкониятлар ва енгилликлар яратилди. Яъни фермер хўжаликларининг 2018 йил 1 январь ҳолатига таъминотчи, хизмат кўрсатувчи ташкилотлар ҳамда бюджет ва бюджетдан ташқари жамғармалар олдидаги қарздорликлари 3 йил муддатга музлатилди. Шунингдек, фермер хўжаликларида пахта хом ашёси ва бошоқли дон ҳосили етиштиришни молиялаштириш тизими соддалаштирилди. Яъни аввал кредит фоиз ставкаси ғалла етиштириш бўйича 5 фоиз бўлган бўлса, эндиликда 3 фоизга туширилди. Пахта хом ашёси етиштириш бўйича кредит муддати 14 ой ва бошоқли дон учун эса 12 ой этиб белгиланди.\nЭндиликда фермер хўжалиги раҳбари ссуда ҳисоб-рақамларидаги маблағларни мустақил тасарруф этади. Фермер хўжаликлари нефть маҳсулотлари, минерал ўғитлар ва кимёвий воситалар учун 100 фоиз олдиндан тўловни амалга оширгач, маҳсулотлар етказиб берилади.\nЖумладан, вегетация даврида, эҳтиёждан келиб чиқиб, фермер буюртмадаги барча харажат турларини 15 фоизгача ўзгартириш ҳуқуқига эга бўлди. Бундан буён очилган ссуда рақамларидан тўлов ва инкасса талабномалари асосида тўлов амалга оширилишига йўл қўйилмайди. Жорий йил ҳосили учун олинган имтиёзли банк кредитини қоплаш эса топширилган пахта хом ашёси ва бошоқли дон учун тайёрлов корхоналари томонидан ажратиладиган якуний ҳисоб-китоб маблағларидан амалга оширилади.\nВегетация даврида туман ҳокимлиги ҳузуридаги ишчи гуруҳи томонидан фермер хўжалиги даласидаги экиннинг ҳолати бўйича доимий мониторинг ўтказиб борилади. Ушбу мониторинг натижасига кўра, экин экилмаган, униб чиқмаган ёки экин ҳолати қониқарсизлиги аниқланганда, ушбу ҳолат далолатнома билан расмийлаштирилади. Далолатномага асосан тижорат банки филиали томонидан фермер хўжалигига имтиёзли кредит ажратиш тўхтатилади ва ажратилган имтиёзли кредитларни қонунчиликда белгиланган тартибда муддатидан олдин ундириш чоралари кўрилади.\nПахта ва ғаллани суғоришда фойдаланилаётган электр насослари бўйича электр энергияси харажатлари давлат бюджети субсидиялари ҳисобидан қопланиши ҳам белгиланди. Бу эса етиштирилаётган маҳсулот таннархи арзонлашишига, фермер хўжалигининг иқтисодий барқарорлигини таъминлашга хизмат қилади.\nБундан ташқари, банк аграр соҳанинг бошқа тармоқларини ривожлантиришга ҳам алоҳида эътибор қаратмоқда.\nЖорий йилнинг 2 апрелидан бошлаб банк филиалларида хорижий VISA картадаги маблағларни нақд шаклда олиш имонияти яратилган бўлса, «Agrobankmobile» иловаси орқали эса миллий валютани хорижий валютага конвертация қилиш йўлга қўйилди.\nАҳоли ва мижозларга қулай ҳамда сифатли хизматларни кўрсатиш мақсадида банкнинг республика бўйича қўшимча 36 янги мини-банки очилди. Ҳозирги кунда банк тизимида 200 дан зиёд ана шундай мини-банк фаолият кўрсатмоқда. Ушбу мини-банкларда кредитларни расмийлаштириш, халқаро пул ўтказмалари, валюта айирбошлаш, коммунал тўловларни қабул қилиш, пластик карталар билан амалиётлар каби ўнлаб банк хизмат турлари йўлга қўйилган.\nЭнг муҳим янгиликлардан яна бири тез кунда пахта хом ашёси ва бошоқли дон етиштирувчи фермер хўжаликлари «Agrobank Mobile-business» иловаси орқали онлайн тарзда масофадан туриб зарур тўловларни амалга оширишлари мумкин бўлади.